Zeitindah Na Lungthin Na Ven Khawh? | Cawn Awk Vennak Innsang\nVennak Innsang (Cawn awk Cauk) | 2019 January\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Costa Rica Kut Holh Croatia Holh Cuban Sign Language Czech Holh Czech Kut Holh Damara Dangme Holh Dayak Ngaju Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Igbo Holh Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 3\nZeitindah Na Lungthin Na Ven Khawh?\n“Na lung kha ṭha tein veng tuah, Zeicahtiah cuka cun nunnak cerhti kha a puut.”—PTB. 4:23.\nHLA 36 Kan Lung Veng U Sih\n1-3. (a) Jehovah nih Solomon kha zeicah a dawt, Solomon nih zei thluachuah dah a hmuh? (b) Hi capar ah zei biahalnak hna dah kan i ruah hna lai?\nSOLOMON cu a ngakchiat lio tein Israel siangpahrang a hung si. Uk hram a thawk lioah Jehovah cu a mang ah a rak lang i “zeidah kaan pek lai, ka hal tuah,” tiah a ti. Mah tikah Solomon nih hitin a leh: “Na salpa hi ngakchiate ka si. . . . Cucaah na mi hi uk khawhnak caah . . . hngalhthiamnak lungthin ka pe tuah.” (1 Si. 3:5-10) “Hngalhthiamnak lungthin” kha a hal. Mah cu toidornak taktak a si. Jehovah nih zeicah Solomon a dawt ti kha kan hngalh khawh. (2 Sam. 12:24) Solomon nih a halmi kha Pathian nih a duh tuk caah ‘fimnak le thil a thleidang khomi lungthin’ a pek.—1 Si. 3:12.\n2 Solomon nih zumhfek tein a um chung paoh cu thluachuah tampi a hmu. “BAWIPA, Israel Pathian min caah” Biakinn a sak. (1 Si. 8:20) Pathian nih fimnak a pek caah a min a hung thang. Cun Pathian thiang thlarau lamhruainak thawngin a chimmi bia hna cu Baibal cauk pathum ah ṭial an si. Mah lak i ukkhat cu Phungthlukbia cauk hi a si.\n3 Phungthlukbia Baibal cauk ah lungthin kong kha voi zakhat hrawng a langhter. Tahchunhnak ah, Phungthlukbia 4:23 ah hitin kan hmuh: “Na lung kha ṭha tein veng tuah.” Mah cacaang i “lung” timi biafang nih zeidah a sawh duh? Mah kong kha hi capar ah kan i ruah hna lai. Mah lengah a dang biahalnak pahnih zong kan i ruah hna lai: Satan nih kan lungthin hrawk awkah zeitindah aa zuam? Kan lungthin ven awkah zeidah kan tuah khawh? Mah a biapimi biahalnak hna i a phi kan hngalh lawngah Pathian cungah zumhfek tein kan um kho lai.\n“Na Lung”—Mah cu Zeidah a Si?\n4-5. (a) “Lung” timi biafang nih a sawh duhmi kha hngalhthiam awkah Salm 51:6 nih zeitindah a kan bawmh? (b) Pumsalei kan ngan a dam nakhnga zohkhenhnak nih kan lungthin zong zohkhenh a hau ti kha zeitindah a langhter?\n4 Phungthlukbia 4:23 ah a hmanmi “lung” timi biafang nih kan “lungchung” asiloah kan chunglei minung kha a chim duhmi a si. (Salm 51:6 rel.) Phundang in cun “lung” timi biafang nih kan ruahnak, kan intuarnak, kan i tinhnak le kan duhnak kha a chim duhmi a si. Mah cu lenglang in a langmi kha si loin kan chunglei minung taktak kha a si.\n5 Pumsalei kan ngan a dam nakhnga zohkhenh a hauh bantukin kan lungthin zong zohkhenh a hau ve ti a langhterning kha ruathmanh. Pakhatnak, kan pum chunglei a dam nakhnga ngandamnak caah a bawmmi rawl kha kan eipiak a hau i exercise hmaan tein kan tuah a hau. Cu bantukin thlaraulei kan ngan a dam nakhnga thazaang a kan ngeihter hngami thlarau rawl kan ei a hau i Jehovah kan zumhnak kha hmaan tein kan langhter a hau. Mah ah kan hngalhmi kan zulhmi le midang sinah kan zumhnak kong kan chimmi aa tel. (Rom 10:8-10; Jeim 2:26) Pahnihnak, kan lenglei sining kha zoh in kan chunglei ah kan zawt tuk hmanhah kan dam ko tiah kan ruah khawh men. Cu bantukin thlaraulei kan tuah tawnmi kha zoh in kan zumhnak a ṭhawng ko tiah kan ruah khawh men, asinain kan chunglei ah a ṭhalomi duhnak a ṭhang kho. (1 Kor. 10:12; Jeim 1:14, 15) Satan nih kan ruahnak hrawh a duh ti kha kan i cinken a hau. Cutin tuah awkah a hleiin zeitindah aa zuam? Zeitindah kan i kilven khawh?\nSatan nih Kan Lungthin Hrawh awk aa Zuam Ning\n6. Satan hmuitinh cu zeidah a si, a hmuitinh phanh awkah zeitindah aa zuam?\n6 Satan nih Jehovah phunglam zei ah a rel lomi le mahzawn ruahnak lungput a ngeimi amah bantuk kha siter a kan duh. Asinain Satan nih a kan hnek kho lo. Cucaah a hmuitinh phanh khawh awkah lam a phunphun in aa zuam. Tahchunhnak ah, Satan nih kan pawngkam ah an lungthin a hrawk cangmi mi tampi an um. (1 Johan 5:19) Hawi ṭhalo nih kan ruahnak le kan tuahsernak an “hrawh” khawh ti kha kan hngalh ko bu hmanhin anmah he caan hmanṭi awkah i thim hna seh ti kha aa ruahchan. (1 Kor. 15:33) Mah lam cu Siangpahrang Solomon cung zongah huham a ngei. Jehovah a bia lomi miphun dang nu tampi kha a ṭhit hna, annih cu a cungah huham an ngei tuk i a donghnak ah “a nupile nih cun a lung cu an pialter.”—1 Si. 11:3.\nSatan ruahnak a luh nakhnga lo na lungthin kha zeitindah na huhphenh khawh? (Catlangbu 7 zoh) *\n7. Satan nih a ruahnak karhter awkah zei hna dah a hman, zeicah kan i ralrin a herh?\n7 Satan nih a ruahnak karhter awkah baisikup le TV hna kha a hman. Tuanbia hna cu mi a hrimhtermi lawng si loin mah nih kan ruahnak, kan intuarnak le kan tuahsernak a kan cawnpiak khawhning kha a hngalh. Mah cawnpiaknak kha Jesuh nih a rak hman. Tahchunhnak ah, Samaria mipa bianabia, a ro a sawksammi fapa tlau pa bianabia kong hna an si. (Matt. 13:34; Luka 10:29-37; 15:11-32) Asinain Satan ruahnak nih an lungthin a hrawhmi hna nih kanmah hrawh awkah tuanbia chimnak kha an hman khawh ve. Cucaah a tlarimi kan si a hau. Baisikup le TV program hna nih kan ruahnak kha thurter loin hrimhnak le fimnak a kan pek khawh. Asinain kan i ralrin a hau. Nuamhsaihnak kan i thim tikah hitin kan i hal kho: ‘Mah baisikup le TV program nih ka pumsa duhnak hnu zulh cu a palh lo tiah an ka cawnpiak maw?’ (Gal. 5:19-21; Efe. 2:1-3) Program pakhat nih Satan ruahnak a hlorh ti na hngalh ahcun zeidah na tuah awk a si? Fawi tein mi a chawn khomi zawtnak bantukin mah kha hrial.\n8. Nulepa nih an fale lungthin kha zeitindah an kilven khawh?\n8 Nulepa hna, Satan nih nan fale an lungthin hrawh awkah aa zuammi kha kilven awkah rian nan ngei. Na fale kha zawtnak in huhphenh awkah na si khawh chungin naa zuam ko lai. Na inn kha thiang tein na chiah lai i zawtnak a chuahter khawhmi thil vialte kha na hlawt ko lai. Cu bantukin na fale kha Satan ruahnak a ngeihter khomi baisikup, TV program, eletronic game le website in na huhphenh hna a hau. Jehovah nih na fale kha thlaraulei a ngandammi si awkah bawmh dingin rian aan pek. (Ptb. 1:8; Efe. 6:1, 4) Cucaah na chungkhar caah Baibal phunglam ah hram aa bunhmi phunglam pawl ser awkah ṭih hlah. Na fale kha an zoh khawhmi le an zoh khawh lomi kha chim hna, cun cutin bia na khiahnak a ruang kha hngalhthiam awkah bawm hna. (Matt. 5:37) An hun upat deuh tikah Jehovah phunglam ningin a ṭhami le a ṭhalomi kha anmah tein thleidan khawh awkah cawnpiak hna. (Heb. 5:14) Na fale nih na chimmi nakin na tuahmi kha zoh in tam deuh an cawn khawh ti kha i cinken.—Deut. 6:6, 7; Rom 2:21.\n9. Satan nih a hlorhmi ruahnak pakhat cu zeidah a si, mah cu zeicah ṭih a nun?\n9 Satan nih Jehovah ruahnak nakin minung fimnak tu i bochan deuh dingin kan lungthin kha hrawh awkah aa zuam. (Kol. 2:8) Kan nunnak ah a biapi bikmi cu rumnak a si timi Satan ruahnak hi ruathmanh. Cutin a ruatmi hna cu an hung rum men lai asiloah an rum men lai lo. Mah cu ṭih a nung. Zeicah? Zeicahtiah tangka tampi hmuh awkah an ngandamnak, an chungkhar le Jehovah he an i pehtlaihnak hmanh kha an hlawt khawh caah a si. (1 Tim. 6:10) Vancung kan Pa nih tangka he aa tlaiin a tlarimi hmuhnak ngeih awkah a kan bawmh caah kan i lawm tuk.—Pct. 7:12; Luka 12:15.\nKan Lungthin kha Zeitindah kan Kilven Khawh?\nHlanlio ralvengtu le hau cawngtu bantukin na lungthin chungah a ṭhalomi huham a luh nakhnga lo hliphlau tein um law huhpheng (Catlangbu 10-11 zoh) *\n10-11. (a) Kanmahle kanmah i kilven awkah zeidah kan tuah awk a si? (b) Hlanlio chan i ralvengtu nih zeidah a tuah, kan chiaṭha thleidannak lungthin cu ralvengtu bantukin zeitindah rian a ṭuan?\n10 Kan lungthin vennak ah hlawhtlinnak kan hmuh khawh nakhnga ṭih a nungmi thil kha kan hngalh a hau i khulrang in kan i huhphenh colh a hau. Phungthlukbia 4:23 i “veng” tiah lehmi biafang nih ralvengtu i a rian kha a kan hngalhter. Siangpahrang Solomon chan ah ralvengtu cu khuakulhnak hau cungah a dir i ral an ratmi a hmuh tikah ralrin a pek hna. Mah nih Satan ruangah kan ruahnak a rawh nakhnga lo zeidah kan tuah a hau ti kha hngalhthiam awkah a kan bawmh.\n11 Hlanlio chan ah ralvengtu cu khua luhnak hau cawngtu hna he rian an ṭuanṭi. (2 Sam. 18:24-26) Ral nih an rak naih hna hmanhah khua hauka kha ṭha tein an kharnak thawngin khua kha an huhphenh. (Neh. 7:1-3) Baibal in cawnpiakmi kan chiaṭha thleidannak lungthin * cu ralvengtu bantukin Satan nih kan lungthin hrawh awk aa zuam tikah, phundang cun kan ruahnak, intuarnak, tinhnak le duhnak cungah huham ngeih dingin aa zuam tikah ralrin a kan pek khawh. Kan chiaṭha thleidannak nih ralrin a kan pek tik paohah kan ngaih awk le ṭihnungmi thil hrial awkah kan si khawh chungin kan i zuam awk a si.\n12-13. Zei tuah awkah dah lemsoi kan si khawh, asinain zeitindah kan lehrulh awk a si?\n12 Satan ruahnak i iapternak in kan i huhphenh khawhning tahchunhnak pakhat kha ruathmanh. Jehovah nih ‘nu le pa sualnak le dawhcah loin khuasaknak cu a chim hmanh nan chim awk a si lo’ tiah a kan cawnpiak. (Efe. 5:3) Rian ah asiloah sianginn ah ṭhikhat pawl nih nupa sualnak kong an chim tikah zeidah kan tuah lai? “Pathian zeirel loin kan um tawnnak le hi vawleicung pumsa duhnak” kha kan hlawt awk a si ti kha kan hngalh. (Titas 2:12) Ralvengtu bantukin kan chiaṭha thleidannak lungthin nih ralrin a kan pek ko lai. (Rom 2:15) Asinain mah kha kan ngai maw? Ṭhikhat pawl nih an chimmi ngaih awkah asiloah an taarmi hmanthlak zoh awkah lemsoi kan si men lai. Asinain atu hi khua hauka khar caan a si caah ṭih a nungmi kong hna an chim tikah biadang chim asiloah kan chuahtak hnanak thawngin kan hrial a hau.\n13 Ṭhikhat pawl hneknak doh khawh awkah ralṭhatnak ngeih a hau. Jehovah nih kan i zuamnak kha a hmuh i Satan ruahnak doh khawh awkah kan herhmi thazaang le fimnak a kan pek lai ti kha kan zumh khawh. (2 Chan. 16:9; Isa. 40:29; Jeim 1:5) Asinain lungthin kilven awkah zeidah kan tuah awk a si?\n14-15. (a) Kan lungthin kha zei caah dah kan awn lai, zeitindah kan awn khawh? (b) Phungthlukbia 4:20-22 nih Baibal relnak in ṭhatnak tampi hmuh awkah zeitindah a kan bawmh khawh? (“ Ṭha Tein Ruah Khawh Ning” timi rinli kulh ah zoh.)\n14 Kan lungthin kilven khawh awkah a ṭhalomi huham hrial lawng si loin a ṭhami huham kha kan i iapter awk a si. Khuakulhnak bianabia kha ruat ṭhan hmanh. Hau cawngtu nih ral pawl nih an rak luh hnawh hna nakhnga lo kutka kha a khar, asinain caan dang ahcun rawl le a dang thilri pawl luhter awkah kutka kha a awn. Kutka kha zeitikhmanh ah an awn lo ahcun cuka i a ummi hna cu ei awk an ngei lai lo. Cu bantukin Pathian ruahnak kan i iapter khawh zungzal nakhnga kan lungthin kha kan awn a hau.\n15 Baibal ah Jehovah ruahnak kan hmuh khawh caah Baibal kan rel fatin kan ruahnak, kan intuarnak le kan tuahsernak ah Jehovah ruahnak kan i iaptermi a si. Baibal relnak in zeitindah ṭhatnak tampi kan hmuh khawh? Thlacamnak cu a biapi tukmi a si. Unaunu pakhat nih hitin a chim: “Baibal ka rel hlanah a Bia in ‘khuaruahhar biatak’ ka hmuh khawh nakhnga ka bawm tiah Jehovah sinah thla ka cam.” (Salm 119:18) Kannih zong kan relmi kong kha ṭha tein kan ruah a hau. Thla kan cam, Baibal kan rel i ṭha tein kan ruah tikah ‘kan lung chungah’ a phan i Jehovah ruahnak kha kan hun sunsak.—Phungthlukbia 4:20-22 rel; Salm 119:97.\nṬha Tein Ruah Khawh Ning\nBaibal na rel tikah mah biahalnak hna hi phi:\nMah Baibal caang nih Jehovah Pathian kong zeidah a ka cawnpiak?\nMah Baibal caang hi Baibal i a biapi bikmi a kong he zeitindah aa pehtlaih?\nMah Baibal caang hi kan nunnak ah zeitindah kan hman khawh?\nMah Baibal caang hi midang bawmhnak caah zeitindah ka hman khawh?\n16. JW Thawngthanhnak zohnak in zeitindah ṭhatnak tampi hmuh khawh a si?\n16 Pathian ruahnak kan i iapter khawhnak a dang lam cu JW Thawngthanhnak® kan zohnak thawngin a si. Nuva tuahkhat nih hitin an chim: “Thla fatin chuahmi mah program nih kan thlacamnak kha a kan leh. Mah nih kan ngaih a chiat tik asiloah kan li a len tikah thazaang a kan ngeihter. Cun original hla hna cu inn ah kan ngai tawn. Rawl kan chuan pah, inn kan thianh pah le lakphak kan din pah hna in kan chuah.” Mah program nih kan lungthin kilven awkah a kan bawmh. Jehovah ruahning in ruah awk le Satan ruahnak doh awkah a kan cawnpiak.\n17-18. (a) 1 Siangpahrang 8:61 ah kan hmuh bantukin Jehovah phunglam kan zulh ahcun zei ṭhatnak dah kan hmuh lai? (b) Siangpahrang Hezekiah sinin zeidah kan cawn khawh? (c) Salm 139:23, 24 ningin David bantukin zei caah dah thla kan cam khawh?\n17 A hmaanmi thil tuahnak in ṭhatnak kan hmuh fatin kan zumhnak cu a fek chin. (Jeim 1:2, 3) Jehovah kha uangthlar ngaiin a fale in kan i auhter i a lungton kan duhnak cu a hun ṭhawn chin caah kan i nuam. (Ptb. 27:11) Hneksaknak kan ton fatin dawtnak a ngeimi kan Pa rian lungthin dihlak in kan ṭuan timi langhter khawhnak caan ṭha kan ngei. (Salm 119:113) Jehovah kha lungthin dihlak in kan dawt, a nawlbia kha tling tein kan zulh i a duhnak tuah awkah biakhiahnak kan tuah ti kha kan langhter.—1 Siangpahrang 8:61 rel.\n18 Palhnak kan tuah kho maw? Mitlinglo kan si caah kan tuah khawh. Palhnak kan tuah sual ahcun Siangpahrang Hezekiah kong kha kan i cinken awk a si. Anih cu palhnak a rak tuah. Asinain aa ngaichih i Jehovah kha “lungthin tak tein” a biak. (Isa. 38:3-6; 2 Chan. 29:1, 2; 32:25, 26) Cucaah kannih zong Satan nih kan ruahnak hrawh awk i aa zuamnak kha hrial hna u sih. “Hngalhthiamnak lungthin” ngeih awkah thla cam hna u sih. (1 Si. 3:9; Salm 139:23, 24 rel.) Kan lungthin kha kan kilven ahcun Jehovah cungah zumhfek tein kan um kho lai.\n“Lung” timi biafang a sullam cu zeidah a si?\nSatan nih kan lungthin hrawh awkah zeitindah aa zuam?\nKan lungthin kilven awkah zeidah kan khar a hau i zeidah kan awn a hau?\nHLA 54 ‘Hi Cu Lam A Si’\n^ cat. 5 Jehovah cungah zumhfek tein kan um lai maw asiloah Pathian biak ti lo awkah Satan kha kan i hlenter lai maw? A phi cu zeitluk fak in dah hneksaknak kan ton timi cungah i hngat loin kan lungthin zeitluk in dah kan ven timi cungah aa hngat. “Lung” timi biafang cu zei sullam dah a si? Kan lungthin hrawh awkah Satan cu zeitindah aa zuam? Kan lung cu zeitindah kan ven khawh? Mah a biapimi biahalnak hna kha hi capar nih a phi a pek lai.\n^ cat. 11 BIAFANG FIANTERNAK: Jehovah nih kan ruahnak, kan intuarnak le kan tuahsernak hlathlai khawhnak le bia i ceih khawhnak a kan pek. Baibal nih mah kha chiaṭha thleidan khawhnak tiah a auh. (Rom 2:15; 9:1) Baibal in cawnpiakmi chiaṭha thleidannak lungthin nih Baibal ah kan hmuhmi Jehovah phunglam hna kha hmangin kan ruahmi, kan tuahmi le kan chimmi a ṭha maw, ṭha lo ti biakhiah awkah a kan bawmh.\n^ cat. 56 HMANTHLAK FIANTERNAK: Tipil a ing cangmi unaupa pakhat cu TV a zoh lioah a ṭhalomi a rak lang. Zeidah ka tuah lai ti kha bia a khiah a hau.\n^ cat. 58 HMANTHLAK FIANTERNAK: Hlanlio chan i ralvengtu nih khua leng ah ṭih a nungmi a hmuh. Mah tikah a tang i a ummi hau cawngtu pawl kha thawng a thanh hna i hau kutka kha an hrenh colh.\n“Keimah Cu Na Pathian Ka Si, Zeihmanh Ṭih Hlah”\nKhrihfabu ah Jehovah kha Thangṭhat\nZanriah Sawhsawh nih Vancung Siangpahrang kong Zeidah a Kan Cawnpiak?\nKan I Pumhmi Nih Kan Kong Zeidah A Langhter?\nUktu Bu Chungtel Thar\nText Digital cauk download option VENNAK INNSANG (CAWN AWK CAUK) 2019 January\nVENNAK INNSANG (CAWN AWK CAUK) 2019 January


Ramdangummi Naniceihtuk Nanti, Khah Rakrelve Ne. – Chintanbo\nRamdangummi Naniceihtuk Nanti, Khah Rakrelve Ne.\nDecember 8, 2021 admin CABIA 0\nRegular in ramleng cheukhat umnak nih CNA/F caah thlaruk ah $500 in siantawkthawh asi. Atu-ah zeidah aichap zeitindah anthutdir tihi rakzoh.\nKanram buaihram aithokka in vanbihhmanh(.F)lawngtehmanh kutdong nih azatlo. Ramdangummi naniceihtuk nanti. An sining kanchim hna lai.Biakinn kutka ah bawmpathum nih zarhchiar ahngahhna. Mahkhua mahtlang mahpeng aum rih.mahkhualo nupi nei lebang cu an imawhchiat caan aum hrimhrim lai heituak. Cun micheukhat nih ramcaah antile rawl thawlemlo anzuar le cawk le thapek asirih.Khrifabu mision asi. Nubu asi.chiathabu aherhrih dangkhatah nulepa sahlawh cingla asirih khomen. Kanlungre atheibak ve. Ramthumnak aumve konain rian atlairih lomi ca lebangah cun Biakinn I pumh ngamhmanh asi lo.\nHitluk i Ramdangum thazaang athawnlio ah Chin khuapi Thantlang cu sadom le kamorah ah aichuah lungthin afakbak awh.CDF zong hi Laimeithal he ngaicun katiko CNA nih le meithal tharuam cu zalkho ve hna hlah cubu ah kanram humhim dingin lungthin thazaang nanchuah vehrimko. Biakilh. Ka laicatial hi arel ahar lai. Nanmawh lo. Kanram ah kan Ca kacawn khawhlo caah asi. Kanram caah hin ngeihchiah chawva apetu le thazaang nunnak thap in riantuantuhi cuaitlai awk atha lo aitlukmi asi.isoiding kan umlo. Thlaruk CDF tuan i kumtampi CNA chawva in arakbawmtu soi ahmangmi umtihlah uh.\nHiral hi kanteilo ah cun Chinmiphun cu kantlau. Hiral teinakdingah lungrual aherh. Zophei zotung falam tidim hakha thantlang iti aherh lo. Kandohmi raltu tei aherh eh.ral nandohnak ah methaw sathaw aum hrimhrim lailo.theihcia asi raldoh cu afawilo. Apoi lo kannih ngakchiat lio lebangah kumkhat ah Sa voithum lawng kanei. Mas, kumthar thlaithar cu cu araksi ko, chiti hi kumkhat ah durkhat pin kanhmanglo. Kachimduhmi temtuar naknih teinak anpe hnaseh. Ralhrang kanteihnu cun mah harnak hi kanphilhhrimhrim ko lai. Pumpak pengtlang Laihlum Ramdangum isikcaan asi lo.tuanti caantu asi. Lairam Thang\nPu Mang Cin Thihnak Kongah Cathanh An Cuah


China ah Laipa nih a hawi Laipa a thah | The Chin Express\nInnpi Chin China ah Laipa nih a hawi Laipa a thah\nChina ah Laipa nih a hawi Laipa a thah\nDongguan City, China — China ram ah kuli rian a ttuanmi Lai pa Eng Muan nih a ttuan hawi Lai pa Ram Uk Cung a thah, tiah thawng kan theih.\nDongguan City um company pakhat ah rian a ttuan ttimi an si.\nThah a tongmi Ram Uk Cung hi kum 16 te lawng a si rih. Congthia khuami Pu Chan Thawn le Pi Hniang Sung hna i an fapa a si. Kalay, Tahan pawng i Phurmawi khua ah a peemmi an si.\nMi thattu pa Eng Muan hi kum 34 hrawng a si cang. Falam peng Ngawn leimi a si i Kalay, Tahan pawngte i Kermal Thlacamnak Asawng kainak lam pawng, Sai khua ah khuasami an si. Atu hi khuazei dah um ti hngalh asi rih lo.\nRam Uk Cung\nRam Uk Cung a upa Thawnga zong Dongguan City ah rian a ttuan ve nain an ttuannak aa khat lo. Thil sining cu Thawnga nih atanglei bangin a chim.\n“April 20 zaan ah kanmah Laimi nih phone an ka chawnh i na naupa a thi an ka ti. Rian a ttuan hawi Chin pa pakhat nih a thah an ti.\n“Ka naupa phone cu ka chawn kho ti lo. A rianttuan hawi phone number ka hlat i minung 3 ka chawnh hna.\n“April 15 zaan ahkhan kan ttuannak company nih inn a kan pekmi ah beer kan ding hna. Minung 7 hrawng kan si. Bia kan i al hna. Deilei 2:30am hrawngah innleng varenda ah kan dir lio ah kan hawipa nih na naupa cu a hnulei in a hrom ah namte in a ah i a thi, an ti.\n“A ruak cu company in meng 1 hrawng a hlatnak lamkam ah kan va chiah i palek nih an lak cang lai. Laimi minung 2 nih kan i zawn i kan va chiah.\n“Atu hi kan dihlak in company in kan zaam i kan umnak hi khuazei zawn asi zong kan hngal lo.\n“A thattu pa cu a min ah Eng Muan asi i kum 34 hrawng a si cang. Kawlram ahcun Kalay peng, Tahan pawngte i Kermal Thlacamnak Asawng kainak lam pawng, Sai khua ah a ummi si, an ti i a hmanthlak an ka kuat.\n“Ka naupa cu ngakchia te, kum 16 lawng a si rih. A ttuannak company ka theih lo caah a ruak zong ka va zoh kho lo. A hawile pawl cu ka hal peng hna nain an ka chim duh lo. ‘Nan ttuannak company min le hmanthlak tal ka kua uh’ ka ti hna zongah an ka chim duh lo.\n“Ka boss pa zong bawmh ka hal nain ka naupa a ttuannak company kan hngalh lo caah kawlnak a hngal ve lo.\n“Palek sin report ti ah le passport a ngei lomi, phungninglo in rian a ttuanmi lawngte kan si caah kanmah zong tlaih a tong dih ding kan si. Kan boss pa zong cu phungninglo ramdangmi rian a petu si ve caah palek sinah a report ngam ve lo. China ram i Kawlrammi paoh cu Kawl he Lai he phungninglo lawngte kan si.\n“Kanmah cu Congthia khuami kan si nain Kawl lei ah kan pem i Tahan pawng, Phurmawi khua ah kan um.\n“Atu hi ka naupa kong cu ka hlat peng ko nain ka hlat kho thlu rih lo. Aruak ka hmu kho te lai maw ti zong ka hngal lo. Ka ngaihchia tuk hringhran.\n“Ka naupa a ttuan hawi pawl cu phone chawnh khawh zong an si ti lo. An phone an thah dih cang. Hmasa kan i chawnh lio ah an pawngkam ah Laimi tampi aw ka theih. Nu aw zong ka theih.\n“Nanmah nan umnak GPS location tal WeChat in ka kua ulaw ka naupa ruak cu ka boss he kan va lak lai, ka ti len hna zongah an ka kua duh lo. Thawngthanh lo awk a that lo caah an ka thanhmi khi si, mah pin cu zeihmanh an ka chim duh lo,” tiah a upa nih a chim.\nMi thattu Eng Muan hi Facebook account 2 a hmang, atanglei hi an si. A umnak hngalmi nih thawngthanh dingin kan in nawl hna.\nThawnga hi chungkhar le miphun a daw ngaimi le Pathian aa bochan tukmi a si. Atu bantukin vawlei cungah a fak bikmi ngaihchiatnak a ton lai a hngalh ve lo caah, nizaan Thawh Than Ni zong kha an khua Phurmawi ah caw le vok in a tuahpiak hna.\nHi bantuk thawngpang a theih tikah zaan hngilh kho lo le ngaihchia tukin a um. A naupa ruak a hmuh khawh fawn lo caah le kawlnak zong a hngalh lo caah awlokchong taktak in a um.\nBawmh halnak — Aruak tuan ah an hmuh khawhnak hnga Facebook ah SHARE kan bawm cio dingin kan in nawl hna. Website ah copy lo ding.\nA ruak umnak a hngalmi nan um ahcun, +60 1111 300 411 asiloah email lian@thechinexpress.com ah thawngthanh dingin kan in nawl hna.\nTuan ah aruak an hmuh khawhnak hnga le tantakmi chungkhar caah thlacam bawm cio hna usih.\nMalaysia Palik Nih Rili Kam Ah Rohingya 37 An Hmuh Hna\nHniang Zi - April 8, 2019\nTuni ah Malaysia palik nih Sungai Belati rili kam ah Rohingya 37 an hmuh hna. "An dihlak in...\nMyanmar Ngakchia Supermodel Isabell\nHniang Zi - July 26, 2019\nIsabell nih China ram, Suzhou khua ah tuahmi C Plan Kids Supermodel 2019 zuamnak ah Myanmar ram aiawh in 1st runner up...


Mi ngolterning phun nga ( five suppression techniques)\nAtanglei pawl hi thil hmanlo le thil tha lo an si. Nan riantuannak hmun ah maw, nan buu chungah maw, nan sianginn ah maw, nan khrihfa buu ah maw nan hruai, nan saya, nan boss te nih maw, nan tuanhawi nih maw,nan siangkai ti hawi nih maw an hman sual asi ahcun, pakhat khat acang cang hi teh tiah theih ding asi, acheu zawn ahcun biaceihnak hmanh ah chuahpi khawh an si. Thil tha lo kan tuah ve nak hnga lo le an tuah sual ah kan theihnak hnga ka hun leh mi an si.\n1. Hmuh khawh loin tuah (Invisibility)\nMi nih thil an tuahmi i theihter duhlo le i hmuhter duh lo.\nTachunhnak 1. Na hawi le he rian nan tuan asilo ah thil pakhat nan tuah. Nan hruaitu/saya/boss/ rian ngei tu nih ara i, adang vial te kha nan thiamtuk/ nan thiam loh, atha/ athalo tiah a zoh piak dih hna i, nang cu an lenh tak diam, ai hmuh ter lo, ai theihter lo. Na lung fak ziar hnga lo maw?\nTachunhnak 2. Pakhat pa nih atu bak na chim mi kha amah idea hei ti cha khin, na bia kha ai lak i amah ta chim khan a chim. Asilo ah atu bak biachim nai awt ko mi kha, na bia ai lak i an chim kanh thluahmah.\nTachunnak 3. Meeting nan tuah i, biachim na hun timh ah, an cauk an i kau ter, an thutdan hna an hnor, an ha hna an hamh, thil tein bia hna an i ruah..tbk\n2. Nihchuak ah ser ( Derision)\nTachunhnak 1. Thil biapi ngai na chim lio ah, pakhat pa nih na aw cawi cu TV chung i Mr.Bean aw cawi bak asi ko, hei i phun in hun ti.\nTachunhnak 2. Mah tthikhat asi ko mi, a pumrua fat deuh ruangah, alu hna hei mui i pate tiah auh hram.\nTachunnak 3. Minu/mipa kha mi biapi asi lo tiah bia in maw, hawiher in maw, tuahnak in maw langter. Minu/mipa biachim mi kha, biapi pa asi lo tiah, bia in maw, hawiher in maw, tuahnak in maw langter.\n3. Theihternak/hngalhnak thuh khan ( Withholdning of Information)\nTachunhnak 1. Meeting tuahnak, thil pakhat khat tuahnak ah na rak i tel ve hrim ding asi mi bak kha, an tuah dih hnu ah meeting kan tuah tiin theihternak sawh lawng an in pek.\nTachunhnak 2. Zapi telh in/nangmah telh in biachah ding mi kha, an mah pawl lawng phungning loin an rak i ceih chung i biachahnak asilo ah, zeitindah kan tuah lai timi ning le cang an rak tuah/tuak diam.\nAn in theihter duh lo, an in hlen i, nangmah sínah thil hman chim in an chim.\n4. Let hnih in dantatnak in ter ( Double punishment)\nZei na thim hmanh ah chiat co ter peng\nTachunhnak 1. Na rian ah na fel ngai ko zongah, tuah lo hmuh in an in hmuh piak. Nai ranh deuh le na fum tuk an in ti.\nTachunhnak 2. Pa na si le, innchungkhar le hngakchia sinah a tuanvo atlinh loh an in ti. Inn chung ah um in hngakchia hna na zoh, rawl hna na chuan.. tbk ah khin pa a lo loh an in ti fawn.\nTachunhnak 3. Nu na si le, zaanlei meeting hna na kal lo ahcun, na rian le thil na tuah mi ah ai biatak loh an in ti. Na kal ahcun hngakchia zawn a ruat lo mi nu tha lo ( bad mother) an in ti fawn.\n5. Palhnak le ningzahnak phurhter( Imposing guilt and shame)\nNangmah le na sikhawhnak, na ti khawh tawk, na tuah khawh tawk te ah lung si nak hmuh ter loin, na ningzak ding tu in an in tuah khawh. Hramhram in na cungah an tuah mi/ thil dangdang ruangah na cungah ningcang loin a tlungmi kha nangmah palh asi tiah nangmah tu sual an in phawt.\nTachunhnak 1. Meeting tuah ding an in chimh lo mi kha, nangmah tein pei meeting tuah um hnga maw tiah na hlat ding si cu, tbk in an in ti.\nTachunhnak 2. Na bia an i ngaihter duh lo i, ka chim mi atha rua lo tiah nai phahrung. Na chim cuahmah lio ah na bia an in tan i, na chim mi hi zeihmanh asi rua lo tiah lung nuam loin na um.\nTachunhnak 3. Tlaihhrem na ton tikah, na thil hruk mi, a sexy tuk caah asi/ na hot tuk caah asi an in ti.\n2012-05-26 @ 00:11:47 Thinlung le ruahnak ( Psychology) Permalink


Apoi Tuk Ai E : Fak Tuk In Motor Lian Pakhat Le Motor Cycle I Pah Nak Ruangah Minung 3 Hmunril Ah An Thi – FIAKFAIROCK\nApoi Tuk Ai E : Fak Tuk In Motor Lian Pakhat Le Motor Cycle I Pah Nak Ruangah Minung 3 Hmunril Ah An Thi\nA cu ngelcel cu dah aw kan vawlei cung hi, lung a fak tuk hringhran ko mu, zeitluk in dah an chungle an lung thin a kehkuai la mu. Nizaan ah thil a cang mi a si kan kawlram chung Mandalay ah Motor Cycle le Motor lian pakhat fak taktak in Teihnak an tong.\nMah thil cang mi hi, Mandalay Pyiki takhun timi ah thil a cang mi a si Motor lian pakhat cu Motor Cycle pakhat ah minung pa 3 an van i cit i ruah lo pi bak in an i pah ciam mam i pa pa 3 Cycle ai cit mi cu hmunril bak ah an nunnak a liam colh tiah thawng kan theih. Hi thil an ton ning zoh tikah van chiat taktak khi a si ko, Motor zong hi a kal lio mi a si loh i a mah tein a dir ko lio ah cun, Pa 3 Cycle ai cit mi hna nih cun Motor hnu lei bak in an van pah mi a si tiah thawng kan theih ning a si. fak tuk in an van pah caah hmunril bak ah an thicolh tiah theih a si.\nThawngpang dangrelchap >>>>>>\nTonzang Pengah La Rungrul Zuatnak An Tuah Lai\nChin ramkulh Tonzang pengah hlan lio i rak tlamtlinh mi la sernak rungrul (Pu La) zuatnak rian cu a thar in tuah than an timh. A nikhua caan le vawlei sining zoh tik ah tlamtlinnak kan hmuh ko lai tiin zumhnak kan ngei tiah U Suan Lian Pau nih a chim.\n“Tonzangpeng ah cun Bing cin mi le cozah rian tuanmi dah ti lo cun tangka hmuhnak lam a ngei mi ho hmanh a um lo. Hlan lio ah hin Tonzang peng ah Pu-rungrul zuatnak rian hi rak tlamtlinh mi zong a si caah tubantuk in mah le tangka cio thawh in Tuluk ram ah rungrul ci le rungrul eimi thingkung ci kan lak hna i ni kum in vawlei Ekah 3 ah rungrul zuatnak kan tuah cang” tiah U Suan Lian Pau nih a chim.\n“Japan le Thailand zong ah rungrul zuat ning le zuar ning kan va zohfel tik ah zuarnak lei zong ah harnak zeihmanh a um lo. Business lei in kan tuah mi a si lo, Tonzang peng ah hlan liopi in rak tlamtlinh mi a si cang caah zapi nih tuah cio ve hna seh ti kan duh caah tubantuk in a thar in kan vun tuah than hi a si” tiah a chim chap.\nTonzang pengah rungrul zuatnak rian cu thilman a kai tuk caah an hmuh mi tangka an i kaih lo ruang, cozah nih rungrul umnak inn cawk piak ti lo ruang le rungrul zuatnak inn a umti lo ruang ah 2015 thawk in rungrul zuatnak rian cu an i din tiah kan theih.\n“Chin ramkulh cozah lei nih rungrul zuatnak konghe pehtlai in Tender an auh, mah vialte cu Tedim lawng ah a si. Tedim ah an tuah mi hi fiang tein chim ko ah cun Tedim ah khua caan ning in kumkhat ah voikhat lawng zuat khawh an si. Tonzang ah cun rak tuah bal cang mi a si caah cozah lei nih kan bawm hna seh law zei tluk in dah a that lai. Tonzang ah 1975 kum thawk in rak tlamtlinh cang mi a si, a sinain cozah lei nih tha tein an bawmh khawh hna lo caah an rak ngol hi a si. Tonzang ah hin khuacaan in siseh vawlei lei in siseh a that biknak hmun a si caah cozah lei nih kan bawm kho hna seh ti hi ka duh” tiah U Suan Lian Pau nih a chim. (Ref.CW)


US cozah nih Standard Chartered bank $1.1 billion dan a tat | The Chin Express\nHome US Thawngpang US cozah nih Standard Chartered bank $1.1 billion dan a tat\nUS cozah nih Standard Chartered bank $1.1 billion dan a tat\nUS cozah nih chawlehnak a phihpiakmi ram; Iran, Myanmar, Sudan le Lybia mirum pawl nih US ah an ngeihmi tangka cu Standard Chartered bank nih a thli tein a rak kuat piak hna.\nMah cu hnu ah US cozah nih a hngalh caah New York biaceihzung ah taza a cuai i $1.1 billion dengmang dan a tatnak hi si. Standard Chartered bank zong nih liam dingin minsen a thut cang.\nUK khualipi London ah hrambunhmi Standard Chartered bank nih $1.1 billion dengmang a liam dingmi chungah $928 million cu US cozah sinah a liam lai i a tangmi $133 million cu Britain cozah sinah a liam lai.\nDubai, UAE ah a rak ummi Standard Chartered bank lutlai hlun nih “Iran, Lybia, Myanmar le Sudan mirum pawl tangka kan rak kuat piak tak ko hna” tiin US biaceihzung ah aa phuan hnu ah $1.1 billion liam dingin dan an tat hi si.\nUS biaceihzung nih “US nih a khammi ralkap thilri a cawtu UAE pa nih suitcase in UAE tangka 3 million (pound 500,000) aa put i Standard Chartered bank ah a va kal, Standard Chartered bank nih a konglam hlat hmasa loin a kuat piak,” tiah a chim.\n“Cun, 2008 in 2014 kar ahkhan phungninglo tangka $600 million cu London le Dubai ah a ummi Standard Chartered bank office in an rak kuat piak hoi hna\n“Mah pinah; Syria, Myanmar le Cuba mirum pawl phungninglo tangka $20 million zong Standard Chartered bank nih a rak kuat piak hna.\n“Iran ram ah a ummi pawl nih Standard Chartered bank in US dollar account an i tuahmi zong Standard Chartered bank nih pakhat hmanh a kham hna lo. Standard Chartered bank website in duhtawk in US le Iran kar ah tangka an kuat peng,” tiah New York biaceihzung nih taza a cuai.\n“Iran ram in Dubai ah fax in tangka an kuatmi pawl zong Standard Chartered bank nih pakhat hmanh a kham lo pinah, US cozah nih theih khawh lo dingin hitin nan company min thleng uh ti tiangin ruahnak a cheuh hna i account a hun piak hna,” a ti.\nAcung lei ruang tthiamtthiam ahhin, 2014 ah US cozah nih Standard Chartered bank cu $300 million a rak liamter cang.\nMah ruang tthiam ah, 2012 ah US cozah nih $667 million a rak liamter hoi cang.\nTutan ah tehte thar an hmuh tthan caah taza an cuai tthan i $1.1 billion an liamter tthan hi si. — Reuters


Democrats pawl nih khrihfa zumhning an kalpi ning hi khrihfa zumhnak a filter chin lengmang. – Hakha Cherry\nDemocrats pawl nih khrihfa zumhning an kalpi ning hi khrihfa zumhnak a filter chin lengmang. God’ timi biafang zong an rem lo, In God We Trust” timi zong an rem lo. US ramsertu hna, founding father hna nih an zumhnak kutzung in an tuahmi thil paohpaoh cu an rem lo. Democrats pawl nih US caan sau an hruai ahcun, US dollar cung i an tialmi, In God We Trust” timi le Capital Hill chung i, “In God We Trust” timi vialte zong an hrawh dih te lai tiah ka ruah. God” timi biafang an rem lomi hrimhrim hi khuaruahhar an si.Credit-Salai Lairamthang\nTedim ah COVID-19 zawtnak in minung pakhat a thi


A sual bak, Bia an ceih liopi ah baiceihtu pa bak a eek in a cheh ko – CHIN IDOL\nA sual bak, Bia an ceih liopi ah baiceihtu pa bak a eek in a cheh ko\nkum(33) si mi Dorleans Philido cu nai ah khan Maimi Feiday ah ummi biaceih nak zung ah biaceihtu bawi(thaya kyi) pa cu a eek inn a cheh.bia an ceih lio i a dirnak hmun in a cheh hi si. Phillido le biaceihtu bawi pa cu bia an i al i a dirnak hmun cun a bawngbi a poih i a eek cu a kut in lak i a cheh,mah hnu ah biaceihtu bawipa cu mah kha nangmah caah ei tiah Philido cu a au chap.\nmah hnu ah biaceihtu bawi Lisa Walsh nih biaceih cu a ngol,sihni pawl zong a eek in a kan cheh ve sual lai ti an phang i a tli dih.Philido cu palek nih a rengnak in an tlaih colh.mah pa hi a sual nak hi zeizet ti an chim lo nain mah pa hi a tu le tu zung ah a chuah lengmang mi si,\nSibawi pakhat nih Philido hi a thluak tling deuh lo mi,hawi lo mi si caah si tiah a chim nain palek nih mah bantuk thil fihnung a tuah mi hi cu a thinlung put a chiat tuk caah a si ko tiah an ti ve.\nbiaceihtu pa a eek in a cheh caah a sualnak pakhat a chap than caah Philido caah cun thong kum zeizat ti lawng tang ko cang.\nSwedish ram ah thil pakhat a puak i minung(25) hliamhma an pu\nPosted on June 8, 2019 Author chinidol.com\nSwedish ram chaklei Linkoping khua June. 7/19 ni ah a tha thawng mi pakhat a puak I minung (25) hliamhma an pu I inn pakhat a hrawk dih. Mah a puak mi ruangah cun dot(5) inn a thlalaawngle a pawngkam inn pawl an rawk tiah mipi nih an chim. Mah a puak tlawmpal ah cun […]\nPiat pum cheu cia in chiah mi khi suimilam (6)leng a luan ah cun hman ding si ti lo aruang cu\nPosted on May 6, 2019 Author chinidol.com\nPiat(Onion) pumkhat hi cheuhnih ah kan cheu I a cheu kan hman a cheu kan I chiah tawn I zarhkhat a ruahhnu te hna ah kan hman than tawn theu. Mah kan I chiah mi a cheu kha suimilam(6) cung a luan ah cun hman ding si ti lo. A ruang cu piat cheu CIA […]\nIndonesia ram election ah riantuan tu minung270 leng an thi\nPosted on April 29, 2019 Author chinidol.com\nIndonesia ram ah nikhat chungah tuah mi (Election) thimnak a dih ni10 chungah an thlakmi “mee” caa tan tampi cu caan saupi lak in an kut in an rel dih caah riantuan tu pawl an bantuk caah election commission ah riantuan tu minung 270 leng an thi tiah cozah bawi pakhat nih April/28/19 ah chim. […]\nHlanlio Bawlung Chuih Zohtu Tamcem le Zohtu Tlawmcem hna


Hlawhhlang Rian Ttuan Dingin Zuar Timhmi Nu Ngakchia Minung 17 Hna Cu – TIMES OF CHIN NEWS\nPosted By: thawngthawng February 24, 2020\nZuar le hramhram in kutdawk rian an ttuanter mi hna Cambodia le Vietnam rammi ngakchia minung 17 hna cu Thailand ram anti-human trafficking phu hna nih Thailand ram Patong peng Phuket khua ah an va chanh hna.\nHi ngakchia nu 17 a tlunkal pi tu hna le a umpi tu hna Thailand rammi nu Ngo Sun le Cambodia rammi pa Suphattra Charoensuk zong mi cawkzuar nak case in tazacuai an si i rianhrang ttuan in kum sau thong an tla lai tiah theih asi. Ngakchia minung 17 hna cu Phuket khua ngakchia zohkhenhnak ah an chiah chung hna lio asi.\nThailand ram nawlngeitu hna nih ngakchia pawl hi zeitindah Thailand ram luhpi an si timi an dothlat an tuah cuahmah rih. Hi thil palik nih an theih khawh ning hi a liamcia thla tlawmpal ahkhan misual phu pakhat nih sex sal ah an zuar mi nu pakhat a zaam kho. Cu nu thawngpang pekmi thawng in palik nih hi ngakchia pawl an khamh khawh hna le mizuar tu pahnih an tlaih khawh hna hi asi.\nA rak luat mi nu nihhin Thailand ram Persons peng Anti-Trafficking phu hna sinah bawmh a rak hal colh hna tiah palik bawi Lt Gen Jaruwat Waisaya nih a chim. Hi misual phu nihhin an tlaihmi hna pawl hi a cheu cu hramhram in hlawhhlang rian an ttuan ter hna i a cheu cu lampi ah kutdawk rian an ttuan ter hna. A cheu cu hlawhhlang rian anmah tein an i thim i a cheu tu cu rianttuan an i thim ve hna tiah palik nihcun an chim.\nHi hna pawl hi inn le rawl lawng an pek hna i thla hawlh tibantuk fangkhat hmanh an pekmi hna a umlo tiah palik nih an chim chap. A tam deuh cu kum 15 tang nu tete an si hna tiah theih asi. Nikhat i baht 3000 tal an chuah pi khawhlo ahcun an tuk an velh hna i a phuphun in hremnak an pek hna tiah theih asi. Source:Thephuketnews


Baibal chung i vancungmi\nVancungmi Le Khuachia Pawl Kong Biatak\n1. Zeicah vancungmi hna kong kan cawn?\nJEHOVAH nih a chungkhar kong kha hngalhter a kan duh. Vancungmi cu Pathian chungkhar ah aa telmi an si. Baibal nih vancungmi kha “Pathian fapa” tiah a auh hna. (Job 38:7) Vancungmi nih zeidah an tuah? Hlanlio ah minung kha zeitindah an bawmh hna? Atu ah tah an kan bawm kho maw?—A Donghnak I Fianternak 8 ah zoh.\n2. Vancungmi cu khoika in dah an rat? Vancungmi pa zeizat dah an um?\n2 Vancungmi cu khoika in dah an rat ti kha kan hngalh a hau. Jehovah nih Jesuh a ser hnuah “Pathian nih Khrih thawng cun van le vawlei i a ummi thil vialte kha a ser hna” tiah Kolose 1:16 nih a ti. Mah ah vancungmi an i tel. Vancungmi pa zeizat dah an um? Baibal nih vancungmi nuai tampi an um tiah a ti.—Salm 103:20; Biathlam 5:11.\n3. Job 38:4-7 nih vancungmi hna kong he aa tlaiin zeidah a chim?\n3 Jehovah nih vawlei a ser hlanah vancungmi pawl a ser hmasa hna tiah Baibal nih a kan cawnpiak. Vawlei an hmuh tikah vancungmi cu zeitindah an um? An i lawm tuk tiah Job Baibal cauk nih a ti. Annih cu hmunkhat ah Jehovah a biami, a lung aa rualmi chungkhar pakhat an si.—Job 38:4-7.\nVancungmi nih Pathian Miphun An Bawmh hna\n4. Vancungmi nih minung kongkau hngalh an duh ti kha zeitindah kan hngalh khawh?\n4 Vancungmi nih minung kongkau, vawlei le minung ca i Jehovah tinhnak kong hna kha hngalh an duh tuk. (Phungthlukbia 8:30, 31; 1 Piter 1:11, 12) Adam le Evi nih Pathian nawl an ngaih lo tikah vancungmi cu an ngaih a chia tuk lai. Atu ah mi tampi nih Jehovah nawl an ngaih lomi an hmuh tikah an ngaih a chia chinchin lai. Asinain mi pakhatkhat nih aa ngaihchih i Pathian sin a kir ṭhan tikah vancungmi cu an i lawm tuk. (Luka 15:10) Pathian a biami hna cungah vancungmi cu lungthawhnak an ngei. Cucaah Jehovah nih vawleicung i a salle bawmh awk le huhphenh awkah vancungmi kha a hman hna. (Hebru 1:7, 14) Tahchunhnak cheukhat hi zohhmanh u sih.\n“Ka Pathian nih chiandeih hna cu an kaa phih awkah a vancungmi kha a run thlah hna.”—Daniel 6:22\n5. Vancungmi nih hlanlio Pathian salle kha zeitindah an bawmh hna?\n5 Jehovah nih Lot le a chungkhar kha Sodom le Gomorrah khua hrawhnak in an luat nakhnga bawmh awkah vancungmi pahnih a thlah hna. (Genesis 19:15, 16) A luancia kum tampi lioah profet Daniel cu chiandeih khor ah an rak thlak nain harnak zeihmanh a tong lo. Daniel nih hitin a rak chim: “Pathian nih chiandeih hna cu an kaa phih awkah a vancungmi kha a run thlah hna.” (Daniel 6:22) A hnuah, lamkaltu Piter thonginn in a luat nakhnga bawmh awkah Jehovah nih vancungmi a rak thlah. (Lamkaltu 12:6-11) Jesuh vawleicung a um lio zongah vancungmi nih an rak bawmh. Tahchunhnak ah, Jesuh tipil a in hnuah “vancungmi kha an ra i an rung bawmh.” (Marka 1:13) Thah a si laite zongah vancungmi pakhat nih “a rung hnemh.”—Luka 22:43.\n6. (a) Vancungmi nih tuchan i Pathian miphun an bawmh hna ti kha zeitindah kan hngalh? (b) Zei biahalnak hna dah atu kan i ruah lai?\n6 Tuchan ah vancungmi cu minung sinah an lang ti lo. Asinain Pathian nih a salle bawmh awkah a hman rih ko hna. Baibal nih hitin a ti: “BAWIPA a ṭihmi cu a vancungmi nih khan an zoh hna i ṭihnak chungin an luatter hna.” (Salm 34:7) Zeicah huhphenhnak kan herh? Kanmah harnak pek a duhmi a ṭhawngmi ral kan ngeih caah a si. Annih cu ahote dah an si? Khoika in dah an rat? Kanmah harnak pek awkah zeitindah an i zuam? A phi hngalh awkah Adam le Evi ser an si hnu, tlawmpal ah a cangmi kong kha i ruah u sih.\nMit in Hmuh khawh a si Lomi Kan Ral pawl\n7. Satan hlennak cu zeitluk in dah a hlawh a tlin?\n7 Vancungmi pakhat nih Pathian kha a ralchanh i midang nih keimah ka bia hna seh ti a duh kha Ṭhen 3nak ah kan i ruah cang. Mah vancungmi kha Baibal nih Satan Khuachia tiah a auh. (Biathlam 12:9) Satan nih Pathian kha midang zong nih ralchanh ve hna seh ti a duh. Cucaah Evi kha a rak hlen i mah caan thawkin mi tampi zong kha a hlen khawh hna. Asinain Abel, Enok le Noah ti bantuk mi tlawmte cu Jehovah cungah zumhfek tein an um.—Hebru 11:4, 5, 7.\n8. (a) Vancungmi cheukhat cu zeitindah khuachia an hung si? (b) Buanchukcho in luat awkah khuachia nih zeidah an rak tuah?\n8 Noah chan ah vancungmi cheukhat nih Jehovah kha an ralchanh ve. Annih nih vancung kha kaltak in minung pum an i lak i vawlei ah an rak ṭum. Cutin an tuahmi cu nupi ṭhit an duh caah a si tiah Baibal nih a ti. (Genesis 6:2 rel.) Asinain vancungmi caah cu bantuk thil tuah cu a palhmi a si. (Judas 6) Mah a ṭhalomi vancungmi hna bantukin mi tampi cu an ziaza a hun rawkral i an puarhrang. Cucaah Jehovah nih miṭhalo vialte hrawh awkah vawleicung pumpi ah buanchukcho a tlunter. Asinain zumhfekmi a salle tu cu a khamh hna. (Genesis 7:17, 23) Mah a ṭhalomi vancungmi hna cu buanchukcho in luat awkah vancung ah an kir ṭhan. Baibal nih annih kha khuachia tiah a auh hna. Annih cu Satan leiah an ṭang i Khuachia cu an uktu a hung si.—Matthai 9:34.\n9. (a) Khuachia pawl van an kai ṭhan tikah zeidah a rak cang? (b) Zei kong dah kan i ruah lai?\n9 Khuachia pawl nih Jehovah kha an ralchanh caah Jehovah nih a chungkhar ah i tel ṭhan dingin a cohlang ti hna lo. (2 Piter 2:4) Khuachia pawl nih minung pum an i lak kho ti lo nain ‘vawleicung mi vialte kha an hlen’ rih ko hna. (Biathlam 12:9; 1 Johan 5:19) Khuachia nih lam a phunphun in mi an hlen hnaning kha i ruah u sih.—2 Korin 2:11 rel.\nKhuachia Mi Hlenning\n10. Khuachia nih mi kha zeitindah an hlen hna?\n10 Khuachia nih lam tampi hmangin mi an hlen hna. Mi nih khuachia he dairek in asiloah hnam ngeimi le camhthiammi ti bantuk mi pakhatkhat hmangin pehtlaihnak an tuah. Khuachia he pehtlaihnak tuah kha khuachia thiamnak tiah auh a si. Asinain Baibal nih khuachia thiamnak kha sual a phawt i mah he aa pehtlaimi zeithil paoh hrial awkah ralrin a kan pek. (Galati 5:19-21) Zeicah? Ramvaimi pa pakhat nih saram a tlaih khawh nakhnga rap a hman bantukin khuachia nih mi pawl tlaih awk le uk khawh awkah hlennak a phunphun an hman.—A Donghnak I Fianternak 26 ah zoh.\n11. Hmailei kong chimchungnak cu zeidah a si, mah kha zeicah kan hrial awk a si?\n11 An hmanmi hlennak phunkhat cu hmailei kong chimchungnak a si. Mah cu hmailei kong asiloah hngalh lomi thil kong hngalh khawh awkah khuachia ṭhawnnak hman kha a si. Mah ah arfi zoh in tuaknak, phe in tuaknak, thlalang fim zoh in tuaknak, kutṭial zoh in tuaknak le mang in tuaknak hna aa tel. Mi tampi nih cu bantuk thil hna cu ṭih a nung lo tiah an ruah nain ṭih a nung tukmi an si. Tahchunhnak ah, khuachia le hmailei kong chimtu cu an i pehtlai ti kha Baibal nih a langhter. Lamkaltu 16:16-18 ah “lim khuavang” nih ngaknu pakhat cu “hmailei thil um ding” kha a chimter khawh tiah a ti. Lamkaltu Paul nih khuachia a ṭhawlpiak hnuah mah minu te nih hmailei kong a chim kho ti lo.\n12. (a) Mithi he pehtlaih i zuam cu zeicah ṭih a nun? (b) Pathian salle cu khuachia thiamnak aa telmi phungphai hna ah zeicah an i tel lo?\n12 Khuachia mi hlennak a dang phunkhat cu mithi he i chawnh kha a si. Khuachia nih mithi hna he i chawnh khawh a si, a thimi hna thlarau cu a nung rih i anmah he pehtlaihnak tuah khawh a si asiloah harnak an kan pek khawh tiah zumhter an kan duh. Tahchunhnak ah, a hawikom asiloah a chungkhat a thimi pakhatkhat cu a thimi he bia i ruah khawh awkah thitlawn thiam sinah a kal men lai. Mah tikah thitlawn thiammi nih a thimi i a kong asiloah a aw in bia a chim men lai. (1 Samuel 28:3-19) Ruak vuining tampi cu mithi thlarau a nung rih timi zumhnak cungah hram aa bunh. Mah ah ruakvui pumhnak, an thih camtuak, mithi caah raithawi, nuhmei sinak phungphai le ih loin hngahnak hna aa tel. Khrihfa a simi cu, cu bantuk phungphai hna ah an i tel lo ruangah an chungkharmi asiloah an khuami hna nih an soi hna, an thangchiat hna i anmah he zeithil hmanh tuahṭi an duh lo. Asinain Khrihfa hna nih mithi cu khoika hmanhah an nung ti lo ti kha an hngalh. Mithi he pehtlaihnak tuah khawh a si lo i harnak zong an kan pe kho lo. (Salm 115:17) Cucaah i ralrin a hau. Zeitikhmanh ah mithi he pehtlaihnak tuah hlah asiloah khuachia thiamnak aa telmi phungphai hna ah i tel hlah.—Deuteronomi 18:10, 11 rel; Isaiah 8:19.\n13. Hlanah khuachia a rak ṭihmi mi tampi cu zeitindah an um cang?\n13 Khuachia nih mi kha a hlen hna lengah a ṭhih zong a ṭhih hna. Atu ah Satan le a khuachia pawl nih hrawh kan si lai caan a nai cang ti an hngalh caah hlan nakin an ṭhalo chinchin. (Biathlam 12:12, 17) Asinain khuachia a rak ṭihmi mi tampi cu atu ah an ṭih ti lo. Khuachia ṭihnak in zeitindah an luat?\nKhuachia Dohnak le Teinak\n14. Kumzabu pakhatnak i Khrihfa hna bantukin khuachia he i pehtlaih lo awkah zeidah kan tuah khawh?\n14 Baibal nih khuachia dohning le anmah he i pehtlaih ti loin um khawhning kha a kan cawnpiak. Tahchunhnak ah, Efesa khuami cheukhat cu biatak an hngalh hlanah khuachia he pehtlaihnak a tuahmi an si. Asinain mah kha hlawt dingin bia an khiah tikah zeidah an rak tuah? Baibal nih hitin a chim: “Camh a rak hmang tawnmi hna nih khan an cauk kha hmunkhat ah an pumh hna i zapi hmaiah khan an khangh hna.” (Lamkaltu 19:19) Khrihfa si an duh caah camhthiamnak he aa tlaimi an cauk vialte kha an hrawh. Tuchan zongah cu bantukin tuah a hau. Jehovah biak a duhmi nih khuachia he aa pehtlaimi zeithil paoh an hlawt a hau. Mah ah khuachia thiamnak kha ṭih a nung lomi le lungthawh awk ngai a lawhtermi cauk, mekazin, baisakup, poster, music le game hna an i tel. Mah lengah thil ṭihnung in i huhphenhnak caah hmanmi thil vialte zong aa tel.—1 Korin 10:21.\n15. Satan le a khuachia pawl doh khawh awkah zeidah tuah a herh rih?\n15 Efesa Khrihfa hna nih khuachia thiamnak he aa tlaimi cauk pawl an khangh hnu, kum tlawmpal ah “thlarau sual ṭhawnnak hna” kha an ‘doh’ a hau rih tiah lamkaltu Paul nih a ṭial. (Efesa 6:12) Efesa Khrihfa hna nih an cauk pawl an khangh hnu hmanhah anmah harnak pek awkah khuachia cu an i zuam rih. Cucaah zeidah an tuah a herh rih? Paul nih hitin a ti hna: “Zumhnak kha phaw caah i ken zungzal u law, cu phaw cun Khuachia nih mei bantuk a simi thal in aan kah hna tikah nan rak hmih [asiloah kham] khawh hna lai.” (Efesa 6:16) Ralkap pakhat cu raltuknak ah aa kenmi phaw nih a huhphenh khawh bantukin kan zumhnak nih a kan huhphenh khawh ve. Jehovah nih a kan huhphenh khawh ti kha kan zumh taktak ahcun Satan le a khuachia kha kan doh khawh hna lai.—Matthai 17:20.\n16. Jehovah kan zumhnak kha zeitindah kan fehter khawh?\n16 Jehovah kan zumhnak kha zeitindah kan fehter khawh? Nifate Baibal rel a hau i kanmah huhphenh awkah Jehovah kan i bochan a hau. Jehovah cungah a fekmi zumhnak kan ngeih ahcun Satan le a khuachia hna nih harnak an kan pe kho lai lo.—1 Johan 5:5.\n17. Zeinihdah khuachia sinin a kan huhphenh khawh rih?\n17 Efesa Khrihfa hna nih zeidah an tuah a herh rih? Annih cu khuachia thiamnak in a khatmi khua ah a ummi an si. Cucaah Paul nih “zeitik caan paohah thlacam u” tiah a ti hna. (Efesa 6:18) A zungzal in Jehovah huhphenhnak hal an herh. Kannih tah zeitin? Kannih zong khuachia thiamnak in a khatmi vawlei ah kan um. Cucaah Jehovah huhphenhnak hmuh awkah thla kan cam awk a si i thla kan cam tikah Jehovah min kan hman awk a si. (Phungthlukbia 18:10 rel.) Satan hlennak in kan luat nakhnga thla kan cam peng ahcun Jehovah nih a kan leh lai.—Salm 145:19; Matthai 6:13.\n18, 19. (a) Satan le khuachia pawl dohnak ah zeitindah teinak kan hmuh khawh? (b) A hnu ṭhen ah zei biahalnak a phi dah kan hmuh lai?\n18 Khuachia thiamnak he aa tlaimi thil vialte kan hrial i huhphenhnak hmuh awkah Jehovah kan i bochan ahcun Satan le khuachia pawl kha kan doh khawh hna lai. Annih kha ṭih an hau lo. (Jeim 4:7, 8 rel.) Jehovah cu khuachia pawl nakin a let tampi in a ṭhawng deuh. Annih kha Noah chan ah dan a tat hna i hmailei ah a hrawh hna lai. (Judas 6) Satan dohnak ah kanmah lawng kan si lo ti kha i cinken. Kanmah huhphenh awkah Jehovah nih vancungmi a hman hna. (2 Siangpahrang 6:15-17) Jehovah bawmhnak thawngin Satan le khuachia pawl dohnak ah teinak kan hmu hrimhrim lai ti kha kan zumh khawh.—1 Piter 5:6, 7; 2 Piter 2:9.\n19 Asinain sifah harnak a chuahtertu Satan le khuachia pawl hi zeicah Pathian nih atu tiang a hrawh cang hna hnga lo? Mah biahalnak a phi kha a hnu ṭhen ah kan hmuh lai.\nSATAN LE KHUACHIA PAWL DOH KHAWHNING\nKhuachia thiamnak he aa tlaimi thil vialte kha hlonh dih\nJehovah Pathian sinah thla cam\nBIATAK 1: VANCUNGMI CU PATHIAN CHUNGKHAR AH AA TELMI AN SI\n“Nannih a ṭhawng i a liannganmi vancungmi hna, BAWIPA cu thangṭhat tuah u.”—Salm 103:20\nVancungmi hna he aa tlaiin zeidah kan hngalh?\nJehovah nih vawlei a ser hlanah vancungmi a ser hmasa hna.\nVancungmi cu nuai tampi an si.\n1 Piter 1:11, 12\nVawlei ca i Jehovah tinhnak he aa tlaimi kong kha vancungmi nih hngalh an duh tuk.\nPathian a biami hna cungah vancungmi cu lungthawhnak an ngei.\nBIATAK 2: VANCUNGMI NIH PATHIAN SALLE KHA AN BAWMH HNA\n“BAWIPA a ṭihmi cu a vancungmi nih khan an zoh hna i ṭihnak chungin an luatter hna.”—Salm 34:7\nVancungmi nih mi an bawmh khawh ti kha zeitindah kan hngalh?\nGenesis 19:15, 16; Daniel 6:22; Luka 22:43; Lamkaltu 12:6-11\nVancungmi nih Lot, Daniel, Jesuh le Piter kha an bawmh hna.\nHebru 1:7, 14\nJehovah nih tuchan a salle bawmh awk le huhphenh awkah a vancungmi kha a hman hna.\nBIATAK 3: A ṬHALOMI VANCUNGMI NIH KANMAH HARNAK PEK AWKAH AN I ZUAM\n“Satan nih khan kan tei sual hlah seh ti ka duh caah a si, zeicahtiah Satan thil tining cu fiang tein kan hngalh ko.”—2 Korin 2:11\nKhuachia cu ahote dah an si, zeicah ṭih an nun?\nVancungmi pakhat nih Jehovah kha a ralchanh. Anih cu Satan tiah auh a si.\nNoah chan ah vancungmi cheukhat nih Jehovah kha an ralchanh i vawlei ah an rak ṭum.\nMah vancungmi hna cu Satan leiah an ṭang i khuachia an hung si.\nDeuteronomi 18:10, 11\nKhuachia nih mi kha hlen awk le an tuah khawhmi zei lam paoh in harnak pek awkah an i zuam.\nBIATAK 4: SATAN LE KHUACHIA PAWL KHA NA DOH KHAWH HNA\n“Khuachia kha doh u law aan zaamtak ko hna lai.”—Jeim 4:7\nSatan le khuachia pawl dohnak ah Jehovah bawmhnak zeitindah na hmuh khawh?\nṬih a nung lomi asiloah lungthawh awk ngai a lomi khuachia thiamnak he aa tlaimi thil vialte kha hrial.\nEfesa 6:16, 18\nBaibal hlathlainak thawngin na zumhnak kha fehter law Pathian huhphenhnak hmuh awkah thla cam.\nJehovah min kha hmang.


ASEAN tonbiaruahnak ah Min Aung Hlaing sawmlo ding an ceih — Salai Ephraim Thawngpang\nASEAN tonbiaruahnak ah Min Aung Hlaing sawmlo ding an ceih\nSalai Ephraim October 8, 2021\nASEAN tonbiaruahnak ah Min Aung Hlaing sawmlo ding kan ceih, tiah ASEAN Palai nih chim.Aralai mi ASEAN tonbiaruahnak ah Min Aung Hlaing sawmlo ding kong nihin ah ASEAN chungtel ram in Ministers hna nih kan ceih, tiah Brunei Ramdanglei Minister (2) Erawan bin Pehin Yusof nih a chim.\n“ASEAN he biahrennak 5 kan ngeih mi zong SAC phu nih tuanchuah le tawlrel an i tim lo. Cun, nawlngeihnak an lakka tein hren mi Daw Aung San Suu Kyi he ton ding nawl kan hal mi zong direct in a kan let fawn lo,” tiah Erawan bin Pehin Yusof nih a chim, tiin BBc nih a tial.Hi kong ah Malaysia Ramdanglei Minister Abdulah zong nih, NUG he tonbiaruahnak ngei ding ah timhcia kan si, tiah a chim ve.\nRelchap: NUG he tonbiaruahnak ngeih ding timhcia kan si, tiah Malaysia Ramdanglei Minister nih chim.Myanmar ram kong ah ASEAN hruaitu hna nih biahren 5 kan ngeih mi kha SAC phu nih tuanti le zulh an duhlo ahcun NUG he tonbiaruahnak ngeih ding timhcia kan si, tiah Malaysia Ramdanglei Minister Saifuddin Abdullah October 6, Pyithu Hluttaw meeting ah a chim.\n“Malaysia Cozah hi ASEAN ram chungtel kan rak si hlante in Myanmar ram he a thatnaklei in khuakhangti kan rak si,” tiah Minister Abdullah nih a chim fawn.Malaysia Cozah dirhmun in NUG he a dang tein tonbiaruahnak kan ngei te lai maw, tiin Hluttaw Palai pakhat nih biahalnak a tuah mi ah atu bantuk in Minister Abduhlah nih a leh hi a si i, “SAC phu nih hin ASEAN biahren 5 hi an zuul rih lo,” ti zong ah a chim fawn.\nASEAN Ram Uk Bawi Hna Nih Min Aung Hlaing Cu An Hnawl Taktak Ko Cang →\n← Kawlram Mipi Caah Thawngpang Tha Taktak


Biden Caah Thangchia: Trump Nih Judges (5) A Sawmmi Nih Tuah An Timhmi Vialte An Phuan Cang – Chin World News Evening\nPresident Trump nih Judges 5 a sawmmi hna chungin Judge Jeanine Pirro nih cun Democrats nih Voters fraud mi kong ah President Trump cu pawm cang ko tiin an timi bia cu anmah tu ceilak a phomh hna. Fox News ah “Democrats hi dai tein rak um hna seh, a dik lonak hmun kip ah ttuanvo kan lak lai.\nCun, Irregularities, anomalies, illegalities & corruptions umnak tiang in kan hlathlai fawn lai. Governor le voters hna nih phungning tein certification an chuah hlan paoh cu kan sining dihlak in kan cawlcang lai. Democrats nih a dik lo tukmi election results hi cohlang dingin kan chim lengmang ti hna hlah seh, kan cohlang hlei lai lo. Nan duh le American thinlung put nan keng ti lo ti zong in kan ti ko u, Supreme Court justice zongah fiang tein zohfelnak ngaih tthan si lai, kan dai lai lo.


Value in life – Page 2 – Chan Thawng Lian\nAn Angry Christian (A Thin A Hungmi Khrihfa): Bible: Matthews 5:21-2 Kan hnu kan khrihfabu khual kan neih lio ah kan nu kha mipi lakah tlawmte ka mawhchiat. Tlawmpal ah mawtaw ah kan kai hna i lente … Continue Reading →\nSatan’s Letter to Chin People in the US (US Laimi Sinah Sehtan Cakuat): Upat Awktlak US Ummi Laimi hna, Mit hmuh loin nan sin i rian ka tuannak ah hlawhtling ngai ka sinak tete ka ruah tikah cahmai tawite tal van tial … Continue Reading →\nGot a good friend? (Hawi Tha Na Nei Maw?): Lungre theihnak, ningzahnak le mah le mah dan itatnak hna nih ka nun a ka khuh tikah a celh in ka celh lo. Ka dang a car i rawl ka … Continue Reading →\nMonkey’s Way of Catching Fish (Zawng Para Thlei): Zawt zual ngai ko zong ah phaisa ka dih sual lai tiin siikhan ah ai piah duh lomi mi tampi ka theih hna. An tak pum nih a celh bak … Continue Reading →\nPrayer of Good Members (Member tha nih an thla cammi): Maw Bawipa, Nangmah cu kan khrihfabu nih kan in lawmh i kan in thangthah! Lianhngannak, thawnnak, le teinak hna cu nangmah ta an si ko. Zeizong vialte cungah cungnungbik na … Continue Reading →\nDepression (Lungthin Zawtnak): Depression timi biafang hi laiholh in leh ahcun lungzawtnak ti khawh a si. Nain zawtnak rungrul ruangah a chuakmi a si lo. Ci le kor in a kalmi zong a … Continue Reading →\nLai Trap (Lai Rap): Hngakchia lungthin tthanning a theitu mifim hna nih, minung cu kan hngakchiat lio tein kanmah duhnak a tlinnak ding ah zeipaoh a tuah i a cawlcangmi kan si an ti. … Continue Reading →\nResearch Project Proposal: Student: Chan Thawng Lian (Please sign up for this project if you are single male and interested in identity formation) Dissertation Proposal Pastoral Care to Single Males in Myanmar … Continue Reading →\nGun or Christ for Your Safety (Na Himnak caah Meithal Maw Khrih Dah?): US ram Connecticut States i ummi hngakchia pakul le upa paruk hna cu zei sualnak ruang hmanhah siloin kum kul lawng a si rihmi tlangval Adam Lanza kut ah meithal zuun … Continue Reading →\nHow You Know The Truth of People (Mi Kong Hngalhkhawhnak): Vawlei mifim kan timi hna cu minung le thil an sining a thei khotu an si, tiah Dr. David Van Bik nih a rak chim bal. Vawlei thilri le a … Continue Reading →\nFapa a hrin ahcun tisartlam nih an hngahmi Nile tiva ah hlonh ding a si. Israel nau chuak thar paoh Faro le a minung hna nih inn kam loin an … Continue Reading →\nVanmi An UM Tak Maw?\nRichard Dawkins hi mithangbik scientist, catial thiam Pathian a bia lo i biaknak vialte um hna hlah sehlaw vawlei hi paradise a si ko hnga. Zeithil paoh hi Pathian tel … Continue Reading →\nDonald Trump nih Jesuh a zum hnga maw? President a si hnuin a theih hmasa bik thawngttha bia a chimtu cu Southern Baptist pastor Robert Jeffress a si. Amah hi … Continue Reading →\nNa Bia Ah Teinak A Um\nNi khat ah mi tlamtling, hawi he khua a sa mi minung nih biafang 2500 hrawng hi chim cio a si an ti. Mi sinah, kanmah le kanmah sinah le … Continue Reading →\nLungrethei In Um Hlah\nLungrethei berbu hin maw nitin kan nun lai? Kan lungretheih mi nih zeidah a chuah pi? Minung sining a hngaltu pawl nih 100 ah 40 kan lungretheihmi cu an cang … Continue Reading →\nKum Thar Nun le Jacob\nJacob caah khuacimui a si. A u Esau nih a pa a thih khawh, ruak i fimtawl dih bak in ka thah lai a timi a si. Fapa tlaupa nakin … Continue Reading →\nRussia ram i mission rian a tuanmi pahnih hna nih ngakttah cawmnak ah Christmas tuanbia an va chimh hna. Nu le pa nih hlawtmi/thih takmi hngakchia za reng lo nih … Continue Reading →\nChristmas Na Zum Maw?\nNihin kan vawlei ah nifatin hngakchia 353,000 leng an chuak. A luan ciami kum 2000 leng i Judah hngachia Jesuh a rak chuah lio zongah hngakchia dang tampi an rak … Continue Reading →\nChungkhar I Pehtlaihnak\nKhrih thawngtha lawnglawng nih minung i pehtlaihnak a remh khawh. Rome pennak tangah khua a sami pa vialte hna nih nu le hngakchia cu lente celhnak bantuk men ah an … Continue Reading →\nHarnak A Thuatthuat In Ton Lioah\nLungkil thli tein Pathian he bia ai elmi na si tawn maw? Lungre a theih tuk caan, thil har tuk kan ton caan ah Bawipa kan auh cio. Kan ruahning … Continue Reading →


Hakha Campaign For Justice(HCJ) page tlaitu Salai Tluangte (Salai Nun Hlawnceu) nih HCJ page hmang – Hakha Cherry\nKeimah lila zong kha da-lan a si tiah aka puh i thah ding tiang warning aka pek ve.Salai Tluangte(Falam chuak si i Hakha Post editor a tuan) hi Hakha Shanlay dawr ah voikhat zuu ka dangh balmi a si(kei ka ding lo, hotpot ka ei). Chin ram chung har ton caan ah bawmh hal piak lei ah a cawlcang kho ngai. Pakhat nih a chimnak ah cun Prado ai cawkmi zong khi bawmh halnak phaisa a zuhmi in ai cawkmi a si a ti(a dik le dik lo ka thei lo).\nSalai Tluangte a catialmi nih HCJ page hmang in Hakha mino tampi thazaang a pek hna, thiltha ngai a si. Nain, a dik le dik lo fehter loin amah ruahnak menmen in a rem lomi a thangchiat tawnmi khi tihnung ngaimi a si. Ai ralrin ve a hau.Credit-Salai Lungthli Tum


Kawl Titioh Puai Ah A Laam Dingmi Nu Pahnih Naam Sawh An Tong – ZINGHMUH NEWS\nKan kawlram titoih puai hi khat lei ah cun kawl mipi hna caah an kumthar si bantuk in an i nuamh biknak puai pakhat cu si ko nain mah titoih puak (thingyan) ah hin kum tin te a thimi minung an tlawm bak lo, cu ruangah mah titoih puai timi an kumthar hi minung thihnak puai pakhat bantuk ah a hung cang ko cang.\nTitoih puai a nikhat nak ni ah Mandaly khua chung lawng hmanh ah minung pathum an thih lengah minung leng nih hliamhma tuar in sizung an rak phan, cun a luan ciami April ni 12 ni zanlei suimilam paruk le minute hrawng ah khan Kachin ramkulh Moe Ngin khua sang pakhat ah a ummi Ma Maw Maw Aye, Ma Hnin Yu Htwe le Thasi sang um May Mi Hnin hna cu titoih puai ah a laam ding an si caah laam cawng dingin an kal.\nAn pathum tein laam cawng dingin an kal lio ah cun Thet Pine Oo timi pa a rak phan i May Mi Hnin he bia an i al len, mah ti bia an i al lio ah cun Thet Pine Oo nih aa rak ken ciami naamte in a orhlei hngawng, a kehlei hnnkhaw le a hngawng ruh hnu lei zawn ah a sawh, cun a takpum cung hmun dang zongah naam te a tuk chap hna caah Ma May Mi Hnih cu phungki inn lei ah a tli.\nMa May Mi Hnin a tlik hnu ah a hawi nu Ma Aye Aye Maw nih a si khawh chungin Thet Pine Oo cu a hlemh cuahmah lio ah Thet Pine Oo nih Ma Aye Aye Maw tu cu a lu bak in naam in a sawh hoi caah Ma Aye Aye Maw zong cu phungki inn lei a tlik pah a tlu, Thet Pine Oo tu cu aa rak kenmi a motorcycle he lo diam a tli ve.\nThil cannak hmun ah ttuanvo nei tu sang bawi le palik hna zong an rak phan colh ve i hliamhma tuar tu Ma May Mi Hnin le Ma Aye Aye Maw cu sizung ah an tlik pi ve colh ko hna nain zaan suimilam 11:50 tluk hrawngah Ma Aye Aye Maw cu a tuarmi hliamhma he a nunnak liam. Ma May Mi Oo le Ma Aye Aye Maw naam in a sawh hna tu Thet Pine Oo zong tu cu a zaam caah a tu hi palik nih an kawl cuahmah lio si.\nHOME, MYANMAR April 15, 2019 April 15, 2019 by David


Chin Ram Ah Thawngpang Tha Tuk A Si Nain, Timhlamhnak Fekfuan Kan Ngei Maw? – Chin 11 News\nChin Ram Ah Thawngpang Tha Tuk A Si Nain, Timhlamhnak Fekfuan Kan Ngei Maw?\nTimhlamhnak Fekfuan Kan Ngei Maw! Hakha le Thantlang lei ah Palik le Meiphalh zung rianttuan tampi CDM an tuah cang. Thantlang khuapi lebang cu Palik le meiphalh zung rianttuan an um lo ti awk in a um. Mizapi ca lawmh awk ngai cu a si ko.\nAmahbel ralkap lei hi an um sawh lai lo. Kawl palik/ralkap kha anmah zaka ah rak thalh khawhmi a si. Mi ttha an si lai maw, si lo kan hngal hna lo. Mi ttha an si ahcun lawmh a um tuk hnga. (an thlah lai, thlah lai lo cu a rauh hlan ah a fiang cawlh lai dah)\nCu caah mizapi nih timhlamhnak fekfuan kan ngeih pah cu a hau cang lai. Thihnak le tlaihkhihnak a um nak hnga lo hruaitu lei zong kan biapi ngai. Ralkap le palik dir-awnh i khatlei khatlei i doh ding phun tiang cu mizapi lei nih tuah a herh in ka hmu lo.\nMizapi himnak kha biapi ah kan chiah ah a ttha bik. (thih zong ah, thawng tlak zong ah a poi lo kan ti bel ahcun ruah awk ka thei ve lo) Cu caah Kawl lei an tuahser ning poh kha rak zulh ve si loin kanmah le hmunhma cio ah a ttha bik in khuakhan le lairel kha i timh deuh awk a si cang. Credit: Salai Thawngpi


Malaysia CRC lei nih mipi sin ah thawngthanhnak\nDear Malaysia aum mi Chin Ralzaam dihlak,\nNai teah CRC authawng(facebook) in thawng kan rak thanh cia ban tuk in UNHCR nih Chin ralzaam humhimnak pek mi aphih ding mi zohfel thannak angeithan hnu ah ni hin 14/03/2019 ah biakhiahnak an rak thanh tak cang.\nMah ban tuk thawng tha achuah I hmuh khawhnak ding ah Malaysia lei in a um mi miza pi, Fellowship vialte le Church dihlak nih nan thazaang in siseh nan chaw va in siseh tal pinak nan rak ngaih mi thawng le CHRO hrih-hruainak in le Ram thumnak um mi bochan mi kan unau nih tan pinak thawng in Pathian nih a kan pek mi asi ko.\nJune 13, 20148 ni kha cu philh awk atha lo kan lungre akan theih ter ni hram thawk asi, aruang cu kha ni ah UNHCR nih an kan auh I Chin ralzaam cu December 31, 2019 tiang lawng ral zaam ah cohlan nan si lai khi hnu in nan ralzaam sinak adih lai tiah a rak thanh. Mah ruang ah lung rawt le ruahnak pit in Chin ralzaam tam pi an rak um I mah le mah thahnak tiang hmanh arak chuak. Si hmanh sehlaw atu ah cun Pathian nih zoh sawh lo in ICC(Malaysia) hrih hruainak in rawl ulh thlacamnak kan rak ngaih mi cung ah siseh CHRO le ram 3nak a um mi kan Chin upa pawl Pathian hmannak nih ni hin 14/03/2019 ah Chin ralzaam pawl humhimnak a dong lai ti mi kha remh than in a dong than lai lo humhimnak kha peh zul tein pek an si than lai ti mi kan hmuh than. Lung lawmhnak in akhat hring hran ko.\nMalaysia le India le ka dang dang I aum mi Chin Ralzaam asi mi paoh nan umnak hmun in lung re theihnak le vansannak angei mi nih tam pi nan hna an ngam ter hna lai ti zumhnak he.\nNan rian tuan ti hawi ,\nPrevious Pa ngakchia (2) tlaihhrem tu RC Father rank sangbik cu kum (6) Thongthlak a si ko cang\nNext New Zealand ah tuksapur Lainawnnak a chuak, minung (40) reng lo an thi


PART-II: Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk – THE CHINLAND POST\nPART-II: Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\nNan uk tawn ning nanphung tein pehzulh in i-uk ding cio kan in cohlan hna lai. Nan ram leng miphun dang nan ramchung luh loding kan in venhimpi hna lai i, daite in nan i-uk khawh nakhnga kan in ttanpi hna lai; Nanmah lei nih ngunkhuai nan kan pek lai i nan ukchung cio Mirang lei khual kan tlawn tikah aman nan kan lak lai i riahcaw va hlam le thilphortu nan kan peek lai ti in Chin miphun ramukbawi pawl kha remdaihnak iceih ding bia an peek hna. Cubia an peek mi hna ning in Chin ramukbawi pawl an hna a tla i khuakip ah remdaih hnatlaknak biakam an phu hnih cun an tuah tti hna. Hakha khuapi ah remdaih hnatlaknak biakam an tuah ning hna a pical tuk i, rumra huham a rak ngei ngai. Chin-Lushailand by A.S. Reid ttialmi cauk ah rel khawh asi.\nCu an hnatlaktinak biakam cu Chin Hills Regulation 1896 timi tlangtar in Mirang nih upadi an ser. Cu upadi cun 1896 August ni 13 thawk in lakawk a tang rihmi Chinram an lak chawm mi he uk dihmi kan si. Cu upadi ning ah Chin Hills an timi ram chungah atu Nagaland, Mizoram, Chin State, Singkaling Khamti Naga Hills (Kawlram lei Nagatlang) hi Mirang nih ral i-tuk hlan a lang in Chin land an rak ti. Atu lio CNF in Chinland kan ti theomi khi kanmah tuah chawmmi siloin hlanlio Chin pipu hna nih Lairam timi kha Mirang nih Chin land tiin an rak tial mi khi asi cang.\nLai/laimi ti bia hi Hakha Chin holh ah Hakha/Thantlang lawng hi Laimi /Laiti asilo hrimhrim. Chinmi hrihhruai vialte tel dih in Lai/Laimi ti a rak si. Chin Hills Regulation in Chinram an uk tikah Chin timi cu Tedim nih Khamtungmi/Zomi tiin an leh. Mizo nih Thingtlangmi/Mizo ti in an leh, Mindat nih K’cho/Cho ti in an leh. Paletwa zong nih Khumi timi khi Lamitimihe sullam aa khatmi asi i, Chin hi Khumi ti in an leh khawhmi asi ko. Cucaah Chin= Laimi= Zomi= Cho= Khumi= Asho= Mizo zong a si ko. Chaklei Laimi nih Bamar/Burma/Myanmar kha “Kawl” kan ti bantuk khi a si dih ko. Thailand cu Kawlholh ah Yodaya ti asi i, China cu Tayauk an ti. Japan nih an mah holh ah Nipon an iti i TuLuk nih anmah Tuluk holh ah cun Chunghua an i-ti. Chunghua ti hi a literal sullam ah Chung=Lai; hua= mi “Laimi” ti a si ve. Asinain international ah cun China, Japan ti an si. Cubantukin Chin ti cu international ah kan miphun min a si i, Zomi/ Laimi/Mizo/Cho/Khumi/Kuki ti cu kan domestic local kanmah ramchung ah kanmah le kanmah karlak ah kan miphun min kan ikawh ning asi i “Chin” min ah kan cohlan dihmi asi. India nih anmah Hindi/Urdu cun Bharat/ Hindustan an i-ti international min ah India ti asi.\nChin miphun nih “Unity in diversity” timi kan idannak icohlanpi bu in lungrualnak timi kan hman lo ngaimi asi. Nagaland zong khi an sive. Kawl mi nih “Unity in Uniformity” zeizong te kan thilthuam tiang in kan ikhat dih lai ti hi an kalpi caah Kawl asilomi miphun dang pawl an ci hmih dih in Kawl miphun ci lawng hual khi an timh. Atu hmanh ah Myanmar ti ca in tialmi 1044 Anawahta chan in anmah Kawl miphun min ca in ttialmi an min asi cang. Khi min khi hmurka in an chim an rel tikah cun Barma/Burma ti in a aw an rel chuah mi asi. “Ye ahman phat atan” ti bia Kawl an ca kong ah an ngeih ning asi. Tialmi cu adikmi asi i relmi cu a awchuah mi sawh asi ti khi asi. Cucaah Myanmar= Barma= Buirma =Burman Asi ko. 1947 Kawlram pi uknak phunghram ah Mirang holh in Union of Burma ti asi. Kawmi holh ah cun Pyihtaungsu Myanmar Naingan ti asi. Cucaah Burma = Myanmar cu aa khatmi afiangmi tukmi asi. Constitution, ttu ah Kawlram bupi timi cu Myanmar ti lawng an ttial le Burma ti lawng an ttial khi langhngan in Kawlram bupi chung miphun dang vialte ci hmih in Kawl miphun ci lawng zuah mi ruahnak an hman lengmang mi khi kan duh lo ruangah kan rak doh peng hna khi asi.\nAngaite kan ram min cu Kawl miphun nih Chin, Kachin, Shan he Panglong minthut tikah miphun ram 3 he anmah Kawlmi ram nih akomh ve tik hna ah ram 4 in ramkomh mi ram pakhat ah dirh tikah anmah Kawl mi Burma /Myanma ti lawng in asi thiam ti lo. Cu caah Kawlmi holh in ‘Pyi-htaungsu’ ti kha ‘Myanma’r he fonh in ‘Pyiohtaungsu Myanmar Naingan’ – Mirang holh ah “Union of” ti kha Burma he fonh in ‘Union of Burma’ ti ramkomh mi Kawlram ti cu komhmi ram min ah an vun tial khi asi. “Pyihtaungsu” ti le” Union of” ti cu upadi sullam ngei asi caah ramkomh min tial tikah thlau ta khawhmi an si hna lo. Amin asau tuk tiah cun ‘Union of Burma’ ti cu “UB” ti in “USA” tibantuk “UK” tibantuk in atawinak in tial khawh asi. Cucaah Union of Burma Airways ti zong UBA an rak ti bal cangmi asi.\nKanmah Chinram kaupi in anmah bantuk maw an mah nak a tthangcho kho mi maw kan si khawh ruang ah zei caah Kawl mi nih Chin miphun ci hmih dih mi cu kan duh khawh hnga? Duh hrimhrim awk asilo. Cucaah cuti miphun ci hloh a duhmi mithalo ruahnak cu kan doh hrimawk cu pei a hauh cu. Cu ti Kawlmi nih Chin miphun ci hmih dih an duh bantuk in miphun dang ci zong hmih dih an timh caah Kawlram bupi chung miphun vialte nih kandoh mi hna arak si. Curuang ah India, Tuluk, Japan nih min tampi an ngeih cio bang Chin miphun nih min tampi kan ngeimi cu “Unity in diversity” kan pom mi cu asi.\nCucaah Lairam hi Mirang holh ah an rak lehmi, Chinland ti cu ral ituk hlan ah cun Mirang nih Chinland an rak ti. Ral I tuk hnuah Chinland kan tipiak rih hna ahcun an hnar apuar in an miphun le an ram ttanpinak Chin nationalism an ngei tuk an ral a ttha chin an tthawng chin lai ti an phan ruang ah tei-hnek in Chin Hills an rak kan timi khi asi. Atu ah khin kan unau Mizo nih khin tlangholh a ngei kho lomi tribal people tiah teihnek ngai in anmahnak ram kau deuhpi Chin State ti cu an theih ko nabunain an I theih ter lo. Cucaah, Cin Hills ti lawng in an chim le an tial an hman lengmang khi an iremh ding kan chimh hna awk asi.\nKawlmi le Mirang nih zeiti min an kan benh hman ah Lairam/ Chinram ti hi kanmah Chin miphun nih cun hman peng mi asi. Hmailei Chin ramkulh uknak phung hram tial tikah Chinland ti hi kan ramkulh min ah serthan saduh thahmi asi. Chinland uknak phunghram tial tik ca atu in iruah chung ding ah Chinram uknak phunghram ding ahran ttialchunh mi zong a um cang.\nAsinain Nagaland le Mizoram khi 1947 India Independence lei an telh hna ruang ah kan sin ah an hung i-tel kho ti lo. 1947 Panglong minthut hnu 1948 ah Chin Hills ti cu Chin Special Division(CSD) ti in Kawlram bupi uknak phunghram ah an vun remh. Asinain Chin Special Division ah aa tel ciami Kawlram lei atu Nagatlang kha Kawlmi hruaitu nih CSD in an chuah tthan hna i, Chin Hills Regulation 1896 cu Kawlram lei Nagatlang uknak ah anhman peh rih.\nChin Special Division uknak caah Chin Hills Regulatuion cu a hnuah Chin Special Division Act 1948 tiin an remh i cu upadi in mipi thimnak tuah hlan ah interim Chin Affairs Council nih Chinram kha a ukchung ding in rambupi cozah nih bia an khiah.\nPART-I : Chin Miphun Ni Kum 70 Tlin Camtuak Conglawmh Ni Caah Chinmipi Sin Biathlah; Pu Lian Uk\nPart III … a ra zau lai…\nPrevious Chin Miphun Ni Ah Mai Run Sung Khuangcawi A Si Lai\nNext CBC USA Nih US$ 5000 A Bawmh I HBA Worship Band An Dirh Colh


Biaknak-Hmurka: Hringtu Nu Ni (Mother's Day)\nHringtu Nu Ni (Mother's Day)\nCIM Thawngtha Chimnak (May 10, 2009)\nCaantlaitu: Lal Cung Awi\nThawngtha chimtu: Rev. Dr. Henry Siang Kung\nBawi Khrih ah dawtmi nu le pa, u le nau vialte hna,\n“Happy Mother’s Day!” ti in nan kutnem ka'n tlaih hna. Khuaza ramkip i a ummi hringtu nu le dihlak nan cungah Bawipa thluachuahnak cu a thar in tlung hram ko seh. Nihin cu Mother’s Day a si bantuk in, khuaza ramkip ah miphun kip nih Nu le sunhlawihnak, upatpeknak, le dawtnak langhternak cu an rak tuah cio theu lai. Cu chungah kan nih zong zei-lam in dah kan i tel ve lai? Hringtu nu le nih nunpi rihmi caah “Ka nu, kan dawt” ti bia ka khat te tal chim ding cu kan i harh ding a si hrimhrim hnga lo. Nu le nih nunpi tilomi cheukhat kan ca tu ah cun “Ka nu, kan dawt” ti chim caan a um kho ti lo, vanram phanh hlan cu.\nThawngtha ngaihpah in hi hla te hi rak ngai cio ding ah kan sawm hna. Neil Reid nih a sakmi “Mother of Mine” ti hla kha a si.\nNu le dawtnak bantuk in, le nu le nak hmanh in a kan dawtu Bawipa Bia rel ta rih u sih.\nCucaah Bawipa nih a leh hna i, “Nu nih a fa cu a philh kho hnga maw? A chungchuak cu daw loin a um kho hnga maw? Nu nih hin cun a philh hmanh a philh kho hnga, sihmanhsehlaw kei nih cun kan philh bal hna lai lo.” (Isaiah 49 :15)\nThawngtha chimtu: Nihin a sunglawimi “Hringtu Nu le Ni” ah Thawngthabia a kan chimtu cu Chin Christian College ah Sianguk rian a tuan liomi Rev. Dr.Henry Siang Kung a si. A mah cu Bawipa Rianthiang ah pumpek in kan Lairam ah rian a tuan liomi a si i nihin laimi Khrihfami nih kan i bochan ngaingai mi kan pa pakhat a si. A mah a tuan chungah CCC zong pehzulh tein nikhat hnu nikhat a thancho kan hmuh tikah Bawipa Min kan thangthat fawn. A innchung nu Pi Thla Meng he fanu duhnung ngaimi pakhat an ngei. Katie nu le pa tiah an auh hna. CIM ah thawngthabia chim dingin a caan sunglawi a kan pek caah a cungah kan i lawm hringhran. A tu cu Thawngtha chimtu kut ah kan caan pe cang u sih!\nUpattlak Hringtu Nu\nNa pi Lois le na nu Zunis nih an ngeihmi zumhnak bantuk, zumhnak taktak na ngeih kha ka hngalh i atu zongah hin na ngei ko tiah ka zumh (2 Timote 1:5)\nHmunkip kaakip i a ummi hawikom le miphun hawi vialte, hmasabik ah Bawi Khrih min in zattial kut kan tlaih hna. Khrihfami nih kum saupi rak tuah cangmi le kan sunhsakmi ‘Hringtu Nu Ni’ ah Thawngttha chimnak caan ka hmuh caah tampi ka lawm. Nunnak le damnak a kan petu Pathian ka thangtthat.\nNan theih cio bantuk in 'Hringtu Nu Ni' tuanbia zoh tikah kan caah thazaang a si. Grik miphun nih hringtu nu upat an pektuk nakah pathiannu tiang an ngei. A biak in an biak hna. Khrihfa tuanbia ahcun Amerika (USA) ah Miss Anne Jarvis nih hringtu nule caah zungkhar can tuahpiak a herhnak kong a aupinak in a rak thawk. England ah mah le tipil innak khrihfabu cio ah pumh ni “Mothering Sunday” an rak ngei. Mothering Sunday ahcun tipil an rak innak biakinn ah an i pum. Cun cu ni i a pummi lakah hringtu nu hna cu laksawng an pek tawn hna. Kan nih zong kan pum in kan tel kawh lo zongah thlacamnak le thazaang in Mothering Sunday tuah kho usilaw thil duhnung ngai a si hnga. Laimi Khrihfa tuanbia ah cahmai thar pakhat kan kau a si hnga.\nPawl hi a cakuat rel tikah nu a nautat ngai mi ko khi a lo. Asinain nu an zumhnak cu thangtthat loin a um kho lo. Zumhnak hrut le zumhnak hmanlo papar bang an par lio can, Rom uknak le Grik fimnak a linh in an linh lio caan ah Khrihfa zumhnak taktak a ngeitu hringtu pi Lois le hringtu nu Zunis cu Pawl nih upatnak a pek hna. Cun hringtu nu an biapitnak zong fiangngai in a tial fawn. Timote cu a nu Zunis le a pi Lois thawng in a ngakchiat liote in Cathiang a hngalmi a si (2 Timote 3:15). Pawl nih a bochan mi rianttuanhawi ah a hung cang.\nTimote a nu Zunis cu Judah mi a si i Khrihfa a si. Sihmanhselaw Timote a pa cu Grik mi a si i Khrihfa a si tinak a um lo (Lamkaltu 16:1). Zunis cu miphun dang he an i um nain a fapa Timote kha anmah holhte in Cathiang a cawnpiak. Cuarpartan nakin a biapi deuhmi Khrihfa zumhnak le nunning in lam a hruai. Chungkhar ah remdaihnak a umter.\nZunis cu nu menmen a si lo. Timote cu Pawl bawmtu a hung si tikah Judah Khrihfa hna sinah dotla si awk ah Pawl nih cuarpartanank a tuah piak. Zunis zong a lung a tling tinak a si. Phundang in chim ahcun Zunis cu nunphung a upatmi nu a si. Nunphung upat le dirkamh timi cu holh in a thawk. Lai holh thiam cu Lai nunphung dirkamh lakah a sangbik pakhat a si. Lai holh hman cu Lai nunphung nunpi a si.\nTimote a pi Lois cu Zunis i a nu a si. Baibal ah voi khatte lawng a min a lang. Asinain pawl nih zumhnak lei ah a chimthiam, upat a pek. Lois cu hringtu pi, zumtu pi tha a si. Pathian dawtnak in pi a si cangmi, tu a ngeimi caah Lois hi zohchuntlak a si. A fanu Zunis lawng siloin a tupa Timote zong anmah holhte in Cathiang a cawnpiak hna. Hmailei Laimi hual le van cu nihin hringtu nule cung ah hram a bunh.\nLailei sining tlawmpacik kan zoh ta lai. An chimmi a hman ahcun Laitlang kan sining tampi lakah ngaihchia a simi cu nu zuding an tam hi a si. Din kan ti tikah din sawsawh siloin mi zohchia i rit khi a si. Cun khaini tbk hmawm sup hmawm sap a hmangmi an tam. Cun cheukhat nu cu simh an tlai. Bia an chim ah “Ka fa cu ka ah a um, cucu a tuan,” tiah taza an kan hot. Amerika ti zong an i relh ti lo, Zu Et, Zu Et ti in kan i Et.\nKan relmi Baibal ah "zumhnak taktak" timi biafang a um. Khrihfabu chungah a hmanmi zumhnak a dirpitu nu cu upattlak an si. Cun khat lei ah lungrep ngei lo in bu thar kip le cawnpiaknak thar kip sinah zuanzam a hmangmi Lai hringtu nu an um ve. Khrihfabu nih mission rian ah siseh, a dangdang ah siseh, biatak deuh in le ningcang deuh in thazang chuah timh tikah thawhbur a tam tuk ti in thawhcawi a tlawmnak bu, cheu hrah ah cheu khat pek a herh lonak bu a cuan mi le a thlir mi nu an um tawn. Pastor le hruaitu upa nih cuti deuh cun kan kal awk a si ti tikah un tuan phun in um a hmang mi hringtu nu an um fawn.\nRhodesia ram ah minak nu Alice a rak um. Kum 45 a si hrawng ah fak ngai in a zaw. Amah chimning ahcun Alice cu a thi i vancung ah ahung kai. Vancung ah pathian nak (black god)he an i tong i cu pathian nak nihcun Alice cu vawlei ah biatak chim awkah a run thlah a si. Profet ka si tiah a ti i minung singkhat (100000) hrawng vancung kainak cauk (passports to heaven) a tuahpiak hna. Rhodesia cozah kan do lai tiah ral thiang a tahwh pi hna. Zultu 12 aa chiah hna i cu hna hmaiah a chungtel pawl kha fung in cai cikcek in, mah hngal lo tiang in a tuk tawn hna. Thisen tampi a luang. Nunnak tampi a liam. A hnu ah cozah nih an tlaih.\nCun nu cheukhat cu 'ram ningzak' an lo. Chimh le cawnpiak ngam zong an si lo. Biakinn chung ah Pastor le Khrihfa upa nih thawng thanh an palh sual tbk hmanh ah an chim a tam. Bu dang ah ka thial lai ti in mi tlerh an hmang. Lungrep ngeilo mi zuangzam phun in an um. Chungkhar ah nu nih khuasak an tlaih lo ahcun lohtlau hram thawhnak a si. Cu bangin miphun le ram ah nu nih khuasak an tlaih lo ahcun miphun lohtlau hram thawhnak a si ko.\nSihmanhselaw Lai nu lakah zumhnak taktak a ngeimi le upattlak hringtu nu an tampi ve. Voikhat cu lakphak dawr i ka thut lio ah tarnu pakhat nih sei in ngacar a zuar. Ngacar cawk a duhmi nih a man an et, a ngacar kha an soi pah. Ngazuartu cu ka hngalh mi a si. A mah chungchuak fapa 2, le fanu 1 ram thatnak ah a ummi an si. Thaithawh zaanriah koko ahcun harsa lo tein a nung kho mi an si. Inn zong an ngei. Sihmanhselaw ka tuah khawhmi rian a si tiin thil a zuar tawn. Cucu kan ram le miphun nih a herhmi, upattlak hringtu nu a si.\nNu nih a fa a dawt bangin Lairam kan dawt a hau. Cun khatlei ah Lairam cu a kan hringtu kan nu bantuk a si i kan zohkhenh le kan sersiam a hau. Lois le Zunis bantuk Lai nu nih Timote bantuk bochantlak pasal tha a hrin khawh, a cawm khawh, a sersiam khawh. Cucu Pathian nih a kan khinhmi rian a si.\n(Hi thawngthabia cu a reltu pumpak kan caah Bawipa nih Thluachuahnak pe hram ko seh! Amen.)\nTheihternak: Hringtu Nu Ni (May 10, 2009) CIM caan hmannak kan tarmi a si.\nPosted by TCB at 12:54 AM\nLabels: CIM, Mother's Day, Phungchim, Rev. Dr. Henry Siang Kung\nKan Ram Kong Ah Lungre A Thei Ko\nMiphun Ngan Pipi An I Siknak Cu A Remh Hna Lai -3\nMiphun Ngan Pipi An I Siknak Cu A Remh Hna Lai - 2...\nMiphun Ngan Pipi An I Siknak Cu A Remh Hna Lai\nKa Nun Lam Ah\nPam Lungping Ngeih Lungawng\nKan Tuanmi Paohpaoh Hi Pathian Rian A Si\nSamaria Mitha Pa Tuanbia Nih A Kan Cawnpiakmi\nVawlei Teitu Nun\nMinung Kan Thinlung\nRel Sawhsawh Ding\nCBMC Mother's Day Presentation\nBiakam Thar Hngalhnak Bawmtu\nDawtu Ka Nu, Kan Ngai Tuk Cang\nEmmaus Baibal Biaruahnak le Bialehnak - II\nVok Tlangrai (Swine Flu) le Biaknak


Jenevy Sui Zohchia In Akut Adawk Tu Mang Bik Nih Ka Palh Tuk Tiah A Chim – Global Chin Post\nHomeChinJenevy Sui Zohchia In Akut Adawk Tu Mang Bik Nih Ka Palh Tuk Tiah A Chim\nJenevy Sui Zohchia In Akut Adawk Tu Mang Bik Nih Ka Palh Tuk Tiah A Chim\nFebruary 23, 2018 admin Chin 0\nKan far nu Jenevy Sui hi kan lai mi hla sakthiam, aw ttha ah cun mitluangtlam, mitha milung thiang pakhat ah ruah mi a si i, A bia chim le a holh rel zong hi ngeih a nuam ngai mi a si. Tutan CND Malaysia hlasak lio ah ruah lopi in donhhlei cungah zohchia in kut dawh a ton cu Jenevy Sui caah cun cikkhat te cu ngeihchiat lo awk le thinhun lo awk atha bak lo mi a si. A si nain khat lei kam in ruahve Jenevy Sui a kut dawktu kan nau pa Mang Bik zong a ningzah nak le a palhsual nak ruah piak ahcun an pa hnih caah mi thinlung cu a nuam lo ngaingai.\nJenevy Sui a kut in doktu Mang Bik nih a chim mi cu; Jenevy Sui hi huatnak le ralnak zei hmanh ka ngei lo zuka rit deuh caah kan i nuamh tuk lio ah ruah lopi in a cang mi a si ko. Akut ka dawh zong hi kai thei lo a tluk mi ka hmuh hnu lawng ah ka lau tuk i ka zam diam. Akut ka dawh lai ti mi hi a ruah hrim kai ruah mi a si lo tiah a ti.\nCun video ka hmuh tik ah kai chiar tuk a ruang cu zuhi a dinglengmang mi ka si lo tik ah kai chiar tuk mipi hmai le Jenevy Sui hmai zong ka khap lo. Hithil a can hi zu ka din ruang ah a si ko. A kut ka dawh mizong kai thei lo KA PALH TUK tiah a chim.\nMalaysia lai pa hi cu a dang he kan i lo deuh rua lo tiah ka ruah a si nain kei mah nih thil dawh cah lo ka tuah sual ruang ah Malaysia lai pa hi cemh chih ding an si lo. Kei mah nih hi thill hi tuah hlah ning law hi thil hi a cang ding um hnga lo. Stage cung pangpar kha zuar mi an si lo i zuri pawl nih kan dawh len lio ah khan security nih rak kan kham awk a si tiah a ruah nak zong a chim chih.\nJenevy Sui le ,kut dawktu Mang Bik ca ruah veve ah hin an pahnih caah cun tuar a har ngai veve mi thil cu an si. Mang Bik hi kum 21 a si i Malaysia ah kum 5 lenghrawng a um ve cang mi a si.


MIN AUNG HLAING A TAW A SAWH LENGMANGTU ZONG A PHAK VE CANG – The Chinlung Post\nKawl Biaknak le Kawl nunphung a tanh taktak mi, Misual pialsual tiah an auh mi Kawl phungki Wirathu cu Covid zawtnak nih tha lo ngai in a den ve tiah theih asi. Phungki Wirathu hi ralkap minung, ralkap a forh lengmang tu, Kawlram ah Biaknak dang vialte le nunphung dang vialte hrawh in Kawl Biaknak le nunphung lawng um seh ti a duh mi asi.\nCabia dang: Mindat ah tukdohnak fak a chuak colh lai tiah an chim thanh. Hi konghe pehtlaiin Salai Yaw Mang nih a chimmi cu, A tu rih ahcun pakhat le pakhat karlak ah dirhmun i cuanh asi i, atu hi cu kahdohnak a um rih lo nain kahdohnak a um colh ko lai ti a fiang ko. Aruang cu ralhrang kawlralkap lei hna cu an thaazaang thawng chinchin dingin mipi an i khawmh cuahmah lio a si.\nMipi an i khawmh cuahmah lio a si bangin hriamnam zong an i timtuah cuahmah caah tukdohnak an tuah colh lai timi a fiang ko. Cawlcangh ning cang hi atu kan zohcuah mah lio a si ve tiah a chim. Hi konghe pehtlaiin a liamcia an i tukdohnak konghe pehtlaiin a chim tthan mi cu, August ni 25 i kahdohnak ah kanmah lei in minung pahnih nih ram le miphun caah nunnak an pek.\nMinung pakhat cu a paw an kah i, a dang pakhat cu ramtang ah a ruak in kan hmuh. Nai August i kahnak ah khan cu ralhrang kawlralkap lei in a thimi um dawh an si lo tiah a chim chih. Mindat CDF lei zong a tu ahcun a hlan bantuk an si ti hna lo. Kahdohnak caan a sau bantukin i tukdohning le thilsining zong tampi an thei cang ti a si.\nAN I TIM CUAHMAH CANG, FAK DEUH IN I KAHNAK CHUAH DAWH SI


Breaking News: Ni Hin Rangoon Khuapi Cu Ral Tuk Nak Hmun Ah A Cang Ko.Ni Khat I Minung Mah Zat Zat Thih Cu Zei Tin Dah Ka Ni Hngilh Khawh Lai E. – Chintanbo\nNi hin March 14 i Rangoon khuapi chung Myone kip ah, a thi mi hna cu, an tamtuk ko cang.Mipi sandah a piak mi hna cu kawl ralhrang hna nih an kah hna caah minung (50) reng lo an thi i, a hlaim mi zawng tamtuk an um cang tiah RFA News nih cun a langhter cang. Hi bantuk thihnak hi, sandah piak ni thawk in a um bal lo i, ni hin hi minung a thi mi, an tambik ni asi tiah a chim chap.\nMinung A thi mi hna le an umnak Myone cio hna cu..(1) Hlei Ta Ya..30.(2) Tinkanchun ah ..6, (3) Shwepyita ah ..3, (4)South Dagon..(3), (5) North Dagon ah..1, (6) SouthOhkala ah ..1, (7)Hlei ah ..1, (8)Insein ah ..1,(9)NorthOhkala ah ..2, (10)Gyimintei ah ..2 ,le (11) Tamuai ah.. 1, an thi tiah theih asi.\nNikhat chung i hi zatzat minung thih hi, lungrawk tuk siko. kan biak mi kan pathian nih akan kaltak ko cang rua tizawng in ruahsual khawh si cang. Mah lengah hin meithal in an kahnak hna hmun hi,ka dangdang zawng ah a um len caah,a thi mi hna hi mahnak hin an tam deuh kho tiah an chim. Min Aung Hlaing hi a thih silo ah, faktuk in zawtnak a ngeih silo hmanh ah, hremnak faktuk in a tuar hmasa lawngah a dai kho mi asi tiah an chim.\nMi thi hna lawng silo in, Factory (China ) ta cu faktuk in a kangh caah,China Ambassador (Rangoon) nih cun, Report a tuah hna i, a khangtu cu hremnak fakpi in peding in a ti hna tiah an chim. Ralkap nih mipi an puh hna i, Mipi nih Ralhrang hna an puh ve hna tiah theih asi. mipi nih cun,China cozah nih kawlram mipi hua hna seh tiah a duh caah a anmah ralhrang pawl nih an khangh mi asi tiah an chim ve. Hi konglam he pehtlaih in china cozah cu a thinhung ngaingai ti si.\nRalhrang hna nih inn an khangh mi le thilri an hrawh mi hi a tam tuk ko cang.Nihin buainak ah hin mipi lei a thi mi hna hi fiang tein theihkhawh an si rih lo i, a hliam mi zawng theih khawh an si rih lo tiah an chim.Ni hin Rangoon khuapi chung thil cang mi cu ngaihchia tuk siko.


Kawl Ralkap Nih Thei Hna Seh law An Tlaih Colh lai – Chin 11 News\nKawl Ralkap Nih Thei Hna Seh law An Tlaih Colh lai\nTutan Kan Lai Pastor pakhat nih comment a pekmi cu ruah phu ngai a si! Comment a peknak a ruang cu ZCD party pakhat nih “Ralkap nih tunai ahkhan thang ngai le duktla ngai in caan khat lio ah rampi kan rak khamh nan ti, tuzongah rampi hun khamh rih uh” atinak video link ah a tu bantuk in comment a pek hi a si.\nUknak nawlngeih an caah zeitlukindah a nuamh ti cu kum 60 chung pei an enjoy cang cu. Paisa an fir dih, vawlei hmun t’hat’ha tampi an ngeih, khua kipah nupi dawhdawh an i chiah. Power, Money & Sex cu aa zul zungzal. Cucu awltein an kaltak khawh ti lo hi.\nT’henkuainak in Kawlram kan khamh tiah ningzah hngalloin an hoi chim chap. Vawlei cungah ramnuan a rak simi cu anmah uico rual nih ram sifak bik ah an tuah hi. An min ah “Mahhngallo Uico” tiah thleng cang usih.


Hi Hna Pawl Hi US Buainak Chuahpi Tu Hna Cu An Si – Chin 11 News\nHi Hna Pawl Hi US Buainak Chuahpi Tu Hna Cu An Si\nGeorge Floyd cu Palek 4 nih phaisa ttuh $20 ruangah dawr pakhat ah an tlaih hnu ah motor chung lut ding in an nam chih nain lut duh loin aa chan caah an mtor pawngah an thluk i, police officer Derek Chauvin nih a khup in a hrawng ah minute 8 renglo a rial chih hnu ah, “Ka thaw ka chuah kho lo” tiah a au hnu ah sizung ah emergency in a thlikpi i a thi beh.\nGeorge Floyd hi mirang rak siseh, mah tiangtiang hi buainak a chuak hnga maw? George Floyd nih police nawl ngai in motor chungah rak lut ko sehlaw mah tiangtiang buai nak hi a chuak hnga maw? Geoge Floyd a hnawng ah a rialtu pa hi minak rak si sehlaw mah tiangtiang buainak hi a chuak hnga maw? timi biahalnak hi kan i hal ciomi a si. Mah buainak hnulei ah thupmi thil a um timi cu a fiangmi thil a si i, a cang taktakmi zong a si caah President Trump zong nih ANTIFA phu cu terrorist group ah an chiah cangmi bu an si.\nANTIFA timi bu cu “anti-fascist” tinak a si i, fascism timi le extreme right-wing ideologies a rak hua ngaimi bu an rak si. Asinain a tu ahcun Republican party dotu le democrats a bawmtu ah an i chuah cang.\nANTIFA timi bu nih George Floyd thihnak cu caantha la riangmang in hmun kip ah buainak le hnahnawhnak an chuahter. Inn khangh, dawr bauh, motor khangh le police he i velhnak vialte hi ANTIFA hna nih phaisa phalh in an tuahmi tampi aa tel ti a si.\nANTIFA nih https://lincoln.craigslist.org/ timi online website hmang in hmaisuang in sandah piahtu dingmi minung 1000 an auh hna i, suimilam tlawmte chungah sign up an tuah dih hnu ah an phih colh ti a si. Suimilam pakhat sandah piah ah minung pakhat $25 in an hlan hna i, June 13 tiang sandah piah ding ti a si. Black Lives Matter” timi tlangtaar in chun zan hlan in sandah piah a si lai. Sandah piah ruangah tlaihmi vialte caah sihni ready tein hlan cia a si nak le anamhkhan in chuah khawhnak dingah phaisa zong ready tein chiah piak cia an si nak zong an langhter chih.\nReuter news nih a tialnak ah Joe Biden campaign staff members hna nih Minneapolis buainak ah police nih an tlaihmi hna minung 13 cu anmahkhan in an chuah colh hna tiah a tial. Cucaah mah buainak ah rawlhralnak a chuahpitu hna hi democrats le ANTIFA timi bu ibawm in buainak an chuahpi mi a si lai tiah zumhnak a um chin lengmang.


Coronavirus A Tlun Ruangah US Lei Mipem Hi Trump Nih Phihchung A Timh – Chin 11 News\nCoronavirus A Tlun Ruangah US Lei Mipem Hi Trump Nih Phihchung A Timh\nCoronavirus nih kan ram ngandamnak le chawlehnak a hnursuantuk caah, kan ram lei mipem hi phihchung dingin nawl ka chuah lai, tiah Trump nih Monday ah khan a chim. Hmuhkhawhlo Raal kan doh lio pi a si caah le, a Liangnganmi kan American mipi hna an rian hi kilvenpiak an hauh cang caah, kan ram chung peemvaihnak (immigration) hi phihchung dingin nawl ka chuah chom lai, tiah a chim.\nZeituak in dah phihkharnak a tuah lai, zeican dah a rauhter lai, US ramri palnak hi teh zeitin dah a tawlrel kun lai, green card ai ngeih cangmi hna hi teh zeitindah an si ne lai? timi kong cu theihfian a si rih lo.\nWhite House lei zong nih hi kongah chimchapmi an ngei lem ti lo. Cun DHS lei zong nih zeibia an chim duh rih lo. Coronavirus ruangah siseh, cun karso lo dingin kham an duh ruangah hin US lei peemvaih hi a tlawm deuh ngaingai. Refugee pawl thuttonak sersiampiak nak rian zong ai din cang, visa office pawl zong khar an si cang, citizen peknak rianpi zong cu an tuah lo in a um ko rih. Immigrant kong i tuanvo ngeitu pawl zong Trump biachimmi ah cipkhap an ti rih lo.\nHi hi policy kong a si lo. President nih thanh a duhmi thawngpang pakhat a si. Kapkhatlei lawng vun i hmaithlak a duh cang caah a si ko. Mipeem pawl nih ram chungah heh tiah thatnak an tuah len ve ko nain, anih caah cun mipeem pawl an sual kawl cu a fawibik a si ko, tiah National Immigration Forum i executive director Ai Noorani nih a chim. Coronavirus ruang i phihmi a cheukhat khua pawl cu on than ai timh caah le, 2016 i presidential campaign a tuah lio tein mipeem tlawmter a timh pengmi kha a tak in hun tuah a duh cang caah a tu bantukin in bia a chim hi a si.\nUS i virus kan kham khawh nak ding ah cun China le Europe ram lei ah khual tlawn bak lo dingin biachahnak a tuahmi zong a tu le tu a chim lengmang ko rih. Tutan coronavirus a tlun cu vanthat ah ai ruah i, asylem seekers pawl tiang zong in phih dih dingin a cozah pi cu riantuanter a timh cang.\nThitha in check lo mi le an singing dothlat lo mi pawl US i chaklei a rammi zawn in a hung luh cu Trump nih a theih tikah, cuka zawn paoh cu a ningpi in phih lawlaw ding tiangin a duhnak a langhter. A huaha lo i khualtlawn lo dingin nawl a chuahmi cu nihin ni tiang zulh a si. Mexico le Canada lei tiang zong in tlawn lo dingin nawl kan chuah chap lai, tiah Department of Homeland Security nih an chim.\nHngakchia thlu lo upa thlu lo in, US ramri ah tlaihkhih a tongmi ramdangmi mipeem paoh cu a ran khawh chungin US ram chungin thawl dih dingin a cozah nih nawl a chuah i, a tak zongin a zulh cuahmah.


TUNI FALAM KONGLAM UPDATE AN LANGHTER CANG – The Chinlung Post\nTUNI FALAM KONGLAM UPDATE AN LANGHTER CANG\nJuly 6, 2021 admin Local News 0\nTuni Falam Covid update: Tuni July ni 6 ah Falam sizung OPD ah Covid zawtnak aa check mi hi minung 50 an si i, cu chungah minung 18 nih zawtnak an ngei tiah theih a si. Hi lio caan ah damnak tlamtling a hmumi hi minung 9 an si tiah an langhter. Hi konghe pehtlaiin a liamcia May ni 20 in July ni 5 tiang kong an langhter mi cu a tanglei bangin a si.\nMay ni 20 in July ni 5 tiangah minung 1027 an check cang hna i, hi chung ah minung 377 zawtnak a ngei mi an si. Covid zawtnak ruangah sizung ah a ummi damnak he sizung a chuak cang mi hna hi July nikhat ah minung pathum an si i, July nihnih ah minung paruk an si. Cun July nithum ah minung pakua an si i, July nili ah minung pariat an si.\nCun July ninga ah minung pakua an si i, July niruk tuni ah minung pakua an si. May ni 20 in tuni tiang ah minung 139 hna hi damnak he sizung in a chuak cang mi an si. Tuni July niruk in zawtnak angei mi hna cu inn lei ah Home Quarantine in um angah ti lo i, zohkhanh ahaumi hna cu sizung ah siseh zawtnak dirhmun hoih i dam lei in apanh mi hna cu Sizung quaters thar ah siseh DRD ah Quarantine dirhmun in zohkhanh an si lai tiah an langhter.\nThantlang ah COVID-19 Mizaw 10 an i Chap Than. Nihin Thantlang ah minung 38 an check hna i minung 10 sin in COVID-19 zawtnak an hmuh, tiah ttuanvo ngeitu nih thawng an thanh. A tanglei sang ah a ummi hna siin COVID-19 zawtnak an hmuh:Sianginn 2, Zunghmun 4, TABC, 3, Lungtial 1. July 6 tiang Thantlang ah COVID-19 zawtnak a ngeimi minung 62 hmuh an si.\nCu chung ah cun minung 6 nih damnak an hmu tthan i, minung pakhat a nunnak a liam.\nHakha zong ah July 6 tiang ah COVID-19 zawtnak a ngeimi minung 133 hmuh an si cang. Minung 2 an nunnak a liam i, a dang minung 58 an dam tthan cang tiah atulio Hakha COVID-19 kong tawlrelnak ah ttuanvo ngei HCMF nih thawng an thanh. Credit:The Chin Journal\nTUCHUN SUI THANTLANG THAWNGPANG, MINUNG 10 AN I CHAP\nKAWLRAM KONGAH RUSSIA ALUNG FIM CANG RUA, TUTAN A CHIMMI AMAK KO